5 ອັນດັບວັນເກີດ ມີເກນຢູ່ດີມີສຸກ ເທວະດາອວຍພອນ ລ້ຳລວຍເງິນທອງ ໃນປີ 2564 - khokhid\nPosted on 21 มกราคม 2021 Author khokhid\tปิดความเห็น บน5ອັນດັບວັນເກີດ ມີເກນຢູ່ດີມີສຸກ ເທວະດາອວຍພອນ ລ້ຳລວຍເງິນທອງ ໃນປີ 2564\nການທຳນາຍໄດ້ກ່າວວ່າ ດວງ5ອັນດັບວັນເກີດ ມີເກນຢູ່ດີມີສຸກ ເທວະດາອວຍພອນ ລ້ຳລວຍ ມີເງິນທອງໄຫຼມາເທມາ ມີເກັບມີໃຊ້ຕະຫຼອດປີ 2020 ບໍ່ຂາດມືຕ້ອງບອກກ່ອນວ່າ ການທຳນາຍນີ້ເປັນຄວາມເຊື່ອສ່ວນບຸກຄົນ ຄົນເກີດວັນດຽວກັນອາດຈະບໍ່ໄດ້ຄືກັນສະເໝີໄປ ຂື້ນກັບຜົນບຸນ ແລະ ກຳຂອງແຕ່ລະຄົນທີ່ມີມາ\nມາເບີ່ງ5ອັນດັບວັນເກີດ ຕ້ອງບອກເລີຍວ່າ ການທຳນາຍໃນຄັ້ງນີ້ແຕ່ລະວັນເກີດຄ້າຍໆກັນ ຕ່າງແຕ່ ອັນດັບ ມາເບີ່ງດັ່ງນີ້ເລີຍ :\n+ ອັນດັບທີ5ຄົນເກີດວັນອາທິດ : ການທຳນາຍໄດ້ກ່າວວ່າ ເມື່ອເຂົ້າສູ່ປີ 2021 ຖືວ່າເປັນປີດວງຊາຕາມີເທວະດາ ສີ່ງສັກສິດທີ່ຕົນບູຊາ ອວຍພອນ ປະທານພອນແກ່ທ່ານ ມີເກນເປັນເສດຖີໃໝ່ ໂຊກລາບແລ່ນເຂົ້າມາ ດ້ານການງານ ເຮັດຫຍັງກໍກ້າວໜ້າ ທຳມາຄ້າຂາຍຂື້ນ ການເງິນກໍດີ ມີເກນໄດ້ຈັບເງິນກ້ອນ ມີໂຊກຫຼາຍດ້ານ ຈາກວຽກ ຫຼັກ ແລະ ວຽກເສີມ ຂໍພຽງດຸໝັ່ນ ທ່ານຈະມີເກັບມີໃຊ້ ບໍ່ຂາດມືແນ່ນອນ ບໍ່ໂກງຄົນອື່ນທ່ານຈະດວງດີແບບນີ້ຍາວໆໄປເລີຍ. ອ່ານແລ້ວທ່ານສາມາດກົດແຊຣ໌ເພື່ອໃຫ້ຄົນເກີດວັນດຽວກັນໄດ້ອ່ານນຳ ຂໍໃຫ້ທຸກໆຄົນເກີດວັນນີ້ຈົ່ງໄດ້ດັ່ງຄຳທຳນາຍມາແຕ່ຂ້າງເທີງນັ້ນທຸກປະການສາທຸເຖີ້ນ🙏🙏🙏\n+ ອັນດັບທີ4ຄົນເກີດວັນພຸດ : ການທຳນາຍໄດ້ກ່າວວ່າ ເມື່ອເຂົ້າສູ່ປີ 2021 ຖືວ່າເປັນປີດວງຊາຕາມີເທວະດາ ສີ່ງສັກສິດທີ່ຕົນບູຊາ ອວຍພອນ ປະທານພອນແກ່ທ່ານ ມີເກນເປັນເສດຖີໃໝ່ ໂຊກລາບແລ່ນເຂົ້າມາ ດ້ານການງານ ເຮັດຫຍັງກໍກ້າວໜ້າ ທຳມາຄ້າຂາຍຂື້ນ ການເງິນກໍດີ ມີເກນໄດ້ຈັບເງິນກ້ອນ ມີໂຊກຫຼາຍດ້ານ ຈາກວຽກ ຫຼັກ ແລະ ວຽກເສີມ ຂໍພຽງດຸໝັ່ນ ທ່ານຈະມີເກັບມີໃຊ້ ບໍ່ຂາດມືແນ່ນອນ ບໍ່ໂກງຄົນອື່ນທ່ານຈະດວງດີແບບນີ້ຍາວໆໄປເລີຍ. ແລ້ວທ່ານສາມາດກົດແຊຣ໌ເພື່ອໃຫ້ຄົນເກີດວັນດຽວກັນໄດ້ອ່ານນຳ ຂໍໃຫ້ທຸກໆຄົນເກີດວັນນີ້ຈົ່ງໄດ້ດັ່ງຄຳທຳນາຍມາແຕ່ຂ້າງເທີງນັ້ນທຸກປະການສາທຸເຖີ້ນ🙏🙏🙏\n+ ອັນດັບທີ3ຄົນເກີດວັນອັງຄານ : ການທຳນາຍໄດ້ກ່າວວ່າ ເມື່ອເຂົ້າສູ່ປີ 2021 ຖືວ່າເປັນປີດວງຊາຕາມີເທວະດາ ສີ່ງສັກສິດທີ່ຕົນບູຊາ ອວຍພອນ ປະທານພອນແກ່ທ່ານ ມີເກນເປັນເສດຖີໃໝ່ ໂຊກລາບແລ່ນເຂົ້າມາ ດ້ານການງານ ເຮັດຫຍັງກໍກ້າວໜ້າ ທຳມາຄ້າຂາຍຂື້ນ ການເງິນກໍດີ ມີເກນໄດ້ຈັບເງິນກ້ອນ ມີໂຊກຫຼາຍດ້ານ ຈາກວຽກ ຫຼັກ ແລະ ວຽກເສີມ ຂໍພຽງດຸໝັ່ນ ທ່ານຈະມີເກັບມີໃຊ້ ບໍ່ຂາດມືແນ່ນອນ ບໍ່ໂກງຄົນອື່ນທ່ານຈະດວງດີແບບນີ້ຍາວໆໄປເລີຍ. ແລ້ວທ່ານສາມາດກົດແຊຣ໌ເພື່ອໃຫ້ຄົນເກີດວັນດຽວກັນໄດ້ອ່ານນຳ ຂໍໃຫ້ທຸກໆຄົນເກີດວັນນີ້ຈົ່ງໄດ້ດັ່ງຄຳທຳນາຍມາແຕ່ຂ້າງເທີງນັ້ນທຸກປະການສາທຸເຖີ້ນ🙏🙏🙏\n+ ອັນດັບທີ2ຄົນເກີດວັນພະຫັດ : ການທຳນາຍໄດ້ກ່າວວ່າ ເມື່ອເຂົ້າສູ່ປີ 2021 ຖືວ່າເປັນປີດວງຊາຕາມີເທວະດາ ສີ່ງສັກສິດທີ່ຕົນບູຊາ ອວຍພອນ ປະທານພອນແກ່ທ່ານ ມີເກນເປັນເສດຖີໃໝ່ ໂຊກລາບແລ່ນເຂົ້າມາ ດ້ານການງານ ເຮັດຫຍັງກໍກ້າວໜ້າ ທຳມາຄ້າຂາຍຂື້ນ ການເງິນກໍດີ ມີເກນໄດ້ຈັບເງິນກ້ອນ ມີໂຊກຫຼາຍດ້ານ ຈາກວຽກ ຫຼັກ ແລະ ວຽກເສີມ ຂໍພຽງດຸໝັ່ນ ທ່ານຈະມີເກັບມີໃຊ້ ບໍ່ຂາດມືແນ່ນອນ ບໍ່ໂກງຄົນອື່ນທ່ານຈະດວງດີແບບນີ້ຍາວໆໄປເລີຍ. ແລ້ວທ່ານສາມາດກົດແຊຣ໌ເພື່ອໃຫ້ຄົນເກີດວັນດຽວກັນໄດ້ອ່ານນຳ ຂໍໃຫ້ທຸກໆຄົນເກີດວັນນີ້ຈົ່ງໄດ້ດັ່ງຄຳທຳນາຍມາແຕ່ຂ້າງເທີງນັ້ນທຸກປະການສາທຸເຖີ້ນ🙏🙏🙏\n+ ອັນດັບທີ 1 ຄົນເກີດວັນຈັນ : ການທຳນາຍໄດ້ກ່າວວ່າ ເມື່ອເຂົ້າສູ່ປີ 2021 ຖືວ່າເປັນປີດວງຊາຕາມີເທວະດາ ສີ່ງສັກສິດທີ່ຕົນບູຊາ ອວຍພອນ ປະທານພອນແກ່ທ່ານ ມີເກນເປັນເສດຖີໃໝ່ ໂຊກລາບແລ່ນເຂົ້າມາ ດ້ານການງານ ເຮັດຫຍັງກໍກ້າວໜ້າ ທຳມາຄ້າຂາຍຂື້ນ ການເງິນກໍດີ ມີເກນໄດ້ຈັບເງິນກ້ອນ ມີໂຊກຫຼາຍດ້ານ ຈາກວຽກ ຫຼັກ ແລະ ວຽກເສີມ ຂໍພຽງດຸໝັ່ນ ທ່ານຈະມີເກັບມີໃຊ້ ບໍ່ຂາດມືແນ່ນອນ ບໍ່ໂກງຄົນອື່ນທ່ານຈະດວງດີແບບນີ້ຍາວໆໄປເລີຍ.ແລ້ວທ່ານສາມາດກົດແຊຣ໌ເພື່ອໃຫ້ຄົນເກີດວັນດຽວກັນໄດ້ອ່ານນຳ ຂໍໃຫ້ທຸກໆຄົນເກີດວັນນີ້ຈົ່ງໄດ້ດັ່ງຄຳທຳນາຍມາແຕ່ຂ້າງເທີງນັ້ນທຸກປະການສາທຸເຖີ້ນ.\nທຳນາຍໂຊກຊາຕາ 2020 ຕາມເດືອນເກີດ ທັງ 12 ເດືອນເກີດ ມີແຕ່ໂຊກແຕ່ໄຊ\nPosted on 20 พฤศจิกายน 2020 20 ธันวาคม 2020 Author khokhid\nFacebookTwitterLineຕາມຄຳທຳນາຍ ຈາກຕຳລາ 12 ລາສີ ທຳນາຍດວງຊ […]\nເຊັກດວງລາຍວັນປະຈຳວັນທີ7ສີງຫາ 2020 ການງານ,ການເງິນ,ຄວາມຮັກ\nPosted on7สิงหาคม 20207สิงหาคม 2020 Author khokhid\nFacebookTwitterLineເຊັກດວງລາຍວັນປະຈຳວັນທີ7ສີງຫາ 2020 […]


ວັນນີ້ ພົບຜູ້ເສຍຊີວິດຍ້ອນພະຍາດໂຄວິດ-19 ເພີ່ມໃໝ່2ຄົນ | Vientiane Mai\nວັນທີ 17 ຕຸລາ 2021 ທີ່ກະຊວງສາທາລະນະສຸກ ທ່ານນາງ ພອນປະເສີດ ໄຊຍະມຸງຄຸນ ຮອງຫົວໜ້າກົມຄວບຄຸມພະຍາດຕິດຕໍ່ ກະຊວງສາທລະນະສຸກ ໄດ້ຖະແຫຼງຂ່າວປະຈໍາວັນກ່ຽວກັບສະພາບການລະບາດ ພະຍາດໂຄວິດ-19 ວ່າ: ວັນທີ 16 ຕຸລາ ໄດ້ເກັບຕົວຢ່າງມາກວດວິເຄາະທັງໝົດ 5.622 ຄົນ ໃນນັ້ນກວດພົບຜູ້ຕິດເຊື້ອໃໝ່ 296 ຄົນ ໃນນີ້ ຈາກການນໍາເຂົ້າ 13 ຄົນ ຈາກນະຄອນຫຼວງວຽງຈັນ7ຄົນ ສະຫວັນນະເຂດ4ຄົນ ສາລະວັນ 1 ຄົນ ແລະ ແຂວງໄຊຍະບູລີ 1 ຄົນ ທັງໝົດນີ້ ໄດ້ເກັບຕົວຢ່າງ ແລະ ສົ່ງໄປຈໍາກັດບໍລິເວນຢູ່ແຕ່ລະແຂວງ ເລີ່ມແຕ່ມື້ເດີນທາງເຂົ້າມາ ສປປ ລາວ ເມື່ອຜົນກວດເປັນບວກ ພວກກ່ຽວໄດ້ຖືກນໍາສົ່ງໄປປິ່ນປົວຢູ່ສະຖານທີ່ປິ່ນປົວແຂວງກໍານົດໄວ້.\nສໍາລັບການຕິດເຊື້ອພາຍໃນ ມີ 283 ຄົນ ເຊິ່ງນະຄອນຫຼວງວຽງຈັນ 105 ຄົນ ມາຈາກ 42 ບ້ານໃນ 8 ເມືອງ ຫຼວງພະບາງ 49 ຄົນ ແຂວງວຽງຈັນ 47 ຄົນ ຈໍາປາສັກ 24 ຄົນ ບໍ່ແກ້ວ 20 ຄົນ ຄໍາມ່ວນ 15 ຄົນ ສາລະວັນ 12 ຄົນ ສະຫວັນນະເຂດ 8 ຄົນ ບໍລິຄໍາໄຊ2ຄົນ ແລະ ແຂວງຫຼວງນໍ້າທາ 1 ຄົນ.\nມາຮອດປັດຈຸບັນ ຕົວເລກຜູ້ຕິດເຊື້ອສະສົມທັງໝົດ 32.029 ຄົນ ເສຍຊີວິດສະສົມ 40 ຄົນ (ເພີ່ມໃໝ່2ຄົນ) ປິ່ນປົວຫາຍດີ ວັນທີ 16 ຕຸລາ ຈໍານວນ 864 ຄົນ ທຽບໃສ່ຈໍານວນຜູ້ຕິດເຊື້ອທັງໝົດເຖິງ 77,46% ແລະ ຈໍານວນຜູ້ປິ່ນປົວ 7.258 ຄົນ ຈໍານວນດັ່ງກ່າວນີ້ ໝາຍເຖິງຜູ້ຍັງຕິດເຊື້ອພະຍາດໂຄວິດ-19 ກວມເອົາ 0,09% ຂອງຈໍານວນພົນລະເມືອງລາວທັງໝົດ.\nສ່ວນຄົນເຈັບເສຍຊີວິດ2ຄົນມີລາຍລະອຽດຄື:\nເພດຊາຍ ອາຍຸ 69 ປີ ອາຊີບ ນັກທຸລະກິດ ບ້ານຈອມມະນີ ເມືອງໄຊເສດຖາ ນະຄອນຫຼວງວຽງຈັນ ຜ່ານມາຍັງບໍ່ທັນໄດ້ຮັບວັກຊິນປ້ອງກັນເຊື້ອພະຍາດໂຄວິດ-19 ມີພະຍາດປະຈໍາຕົວ ຊັກບ້າໝູ ເບົາຫວານ ແລະ ຄວາມດັນເລືອດສູງ ຜູ້ກ່ຽວເປັນຄົນເຈັບນອນປິ່ນປົວຢູ່ພະແນກລະບົບປະສາດ ໂຮງໝໍມິດຕະພາບ (150 ຕຽງ) ແຕ່ວັນທີ 26 ກັນຍາ ວັນທີ 29 ກັນຍາ ໄດ້ກວດຊອກຫາເຊື້ອພະຍາດໂຄວິດ-19 ແລະ ຜົນກວດພົບເຊື້ອ ຈິ່ງໄດ້ຍ້າຍເຂົ້ານອນປິ່ນປົວຢູ່ພະແນກຊຶມເຊື້ອໂຮງໝໍດັ່ງກ່າວ ມາຮອດເວລາ 6:14 ໂມງ ຂອງວັນທີ 16 ຕຸລາ ຜູ້ກ່ຽວໄດ້ເສຍຊີວິດ\nຜູ້ທີ2ເພດຊາຍ ອາຍຸ 33 ປີ ອາຊີບ ຫວ່າງງານ ສັນຊາດມຽນມາ ເມືອງຕົ້ນເຜິ້ງ ແຂວງບໍ່ແກ້ວ ຜູ້ກ່ຽວມີພະຍາດປະຈໍາຕົວ ເປັນເບົາຫວານ ຜ່ານມາ ຍັງບໍ່ໄດ້ສັກຢາວັກຊິນປ້ອງກັນພະຍາດໂຄວິດ-19 ມີອາການໄຂ້ ໄອ ແລະ ເຈັບຄໍ ໄດ້ປະມານ 1 ອາທິດ ແຕ່ຜູ້ກ່ຽວໄດ້ຊື້ຢາມາກິນເອງ ວັນທີ 25 ກັນຍາ ໄດ້ເກັບຕົວຢ່າງກວດກາຫາເຊື້ອພະຍາດໂຄວິດ-19 ວັນທີ 26 ກັນຍາ ຜົນກວດພົບເຊື້ອ ແລະ ໄດ້ເຂົ້ານອນປິ່ນປົວຢູ່ໂຮງໝໍພາກສະໜາມ ເຂດເສດຖະກິດພິເສດສາມຫຼ່ມຄໍາ ໄລຍະປິ່ນປົວຢູ່ມໍລະສຸມໂຮງໝໍດັ່ງກ່າວ ຜູ້ກ່ຽວບໍ່ໃຫ້ການຮ່ວມມືໃນການປິ່ນປົວເທົ່າທີ່ຄວນ ເວລາ 2:00 ໂມງ ຂອງວັນທີ 15 ຕຸລາ ຜູ້ກ່ຽວໄດ້ເສຍຊີວິດຢູ່ໂຮງໝໍພາກສະໜາມເຂດເສດຖະກິດພິເສດສາມຫຼ່ຽມຄໍາ.


ອ່ານເອົາຕາມນີ້ 12 ຂໍ້ ມາດຕະການຜ່ອນຜັນ ໃນໄລຍະ 15 ວັນຕໍ່ໜ້າ - Lanxang Media SOLE CO.,LTD\nHome news ອ່ານເອົາຕາມນີ້ 12 ຂໍ້ ມາດຕະການຜ່ອນຜັນ ໃນໄລຍະ 15 ວັນຕໍ່ໜ້າ\nອ່ານເອົາຕາມນີ້ 12 ຂໍ້ ມາດຕະການຜ່ອນຜັນ ໃນໄລຍະ 15 ວັນຕໍ່ໜ້າ\nທ່ານ ນາງ ທິບພະກອນ ຈັນທະວົງສາ, ຮອງລັດຖະມົນຕີ, ຮອງຫົວໜ້າຫ້ອງວ່າການສໍານັກງານນາຍົກລັດຖະມົນຕີ, ຮອງຫົວໜ້າຄະນະສະເພາະກິດ, ຜູ້ປະຈຳການ, ຫົວໜ້າກອງເລຂາ ໄດ້ຖະແຫຼງຂ່າວ ໃນວັນທີ 15 ກັນຍາ 2021 ກ່ຽວກັບການສືບຕໍ່ປະຕິບັດມາດຕະການປ້ອງກັນ, ຄວບຄຸມ ແລະ ສະກັດກັ້ນການລະບາດຂອງພະຍາດໂຄວິດ-19 ໃນໄລຍະ ວັນທີ 16-30 ກັນຍາ 2021 ກ່ຽວກັບ 12 ມາດຕະການຜ່ອນຜັນໃນໄລຍະ 15 ວັນຕໍ່ໜ້າ ຕາມນີ້\n1 ສືບຕໍ່ອະນຸຍາດໃຫ້ເປີດ ຮ້ານຂາຍຍົກ-ຂາຍຍ່ອຍ, ຮ້ານຊຸບເປີມາເກັດ, ຮ້ານມິນິມາດ, ຕະຫຼາດສົດ, ຕະຫຼາດຂາຍອາຫານ ໂດຍໃຫ້ປະຕິບັດມາດຕະການປ້ອງກັນການຕິດເຊື້ອ ແລະ ແຜ່ເຊື້ອ, ມີການຈັດສັນທາງເຂົ້າ-ອອກໃຫ້ເປັນລະບຽບ ແລະ ໃຫ້ເປີດບໍລິການບໍ່ເກີນເວລາ 20:00 ໂມງ ຢ່າງເດັດຂາດ.\n2 ສືບຕໍ່ອະນຸຍາດໃຫ້ເປີດຮ້ານຕັດຜົມ ແລະ ຮ້ານເສີມສວຍ ຢູ່ນອກເຂດແດງ ໂດຍໃຫ້ບໍລິການສະເພາະຕັດແຕ່ງຜົມເທົ່ານັ້ນ, ສ່ວນການບໍລິການອື່ນໆ ແມ່ນຫ້າມເດັດຂາດ ແລະ ບໍ່ໃຫ້ລູກຄ້າແອອັດຢູ່ໃນຮ້ານ. ສຳລັບເຈົ້າຂອງຮ້ານ, ພະນັກງານບໍລິການ ແລະ ຜູ້ມາໃຊ້ບໍລິການ ຕ້ອງໄດ້ຮັບວັກຊີນຄົບໂດສ ກ່ອນ ແລະ ໃຫ້ປະຕິບັດມາດຕະການປ້ອງກັນການຕິດເຊື້ອ ແລະ ແຜ່ເຊື້ອ ຢ່າງເຂັ້ມງວດ. ໃຫ້ເປິດບໍລິການບໍ່ເກີນ 19:00 ໂມງ ຢ່າງເດັດຂາດ.\n3 ສືບຕໍ່ອະນຸຍາດໃຫ້ເປີດຮ້ານອາຫານ ແລະ ຮ້ານກາເຟ ຢູ່ເຂດທີ່ບໍ່ມີການລະບາດໃນຊຸມຊົນ ໂດຍອະນຸຍາດໃຫ້ນັ່ງກິນ-ດື່ມ ໃນສະຖານທີ່ບໍລິການດັ່ງກ່າວໄດ້, ແຕ່ໃຫ້ຈັດບ່ອນນັ່ງໃຫ້ມີໄລຍະຫ່າງ 01 ແມັດ ຂຶ້ນໄປ ທັງບໍ່ໃຫ້ບໍລິການເຄື່ອງດື່ມທີ່ມີທາດເຫຼົ້າທຸກປະເພດ ຢ່າງເດັດຂາດ ແລະ ຕ້ອງປະຕິບັດມາດຕະການປ້ອງກັນການຕິດເຊື້ອ ແລະ ແຜ່ເຊື້ອ ຢ່າງເຂັ້ມງວດ.\n4 ສືບຕໍ່ອະນຸຍາດໃຫ້ເປີດໂຮງຈັກໂຮງງານ ເພື່ອດຳເນີນກິດຈະການໄດ້ ໂດຍພະນັກງານ, ກໍາມະກອນ ຕ້ອງໄດ້ ຮັບວັກຊີນຄົບໂດສກ່ອນ ແລະ ບໍ່ໄດ້ພັກພາອາໄສຢູ່ພື້ນທີ່ທີ່ມີການຕິດເຊື້ອ (ເຂດແດງ). ສຳລັບໂຮງງານໃດ ທີ່ມີເງື່ອນໄຂ ກໍໃຫ້ຈັດທີ່ພັກອາໄສກັບທີ່ໃຫ້ແຮງງານຂອງຕົນ ເພື່ອຫຼຸດຜ່ອນຄວາມສ່ຽງໃນການຕິດເຊື້ອ.\n5 ສືບຕໍ່ອະນຸຍາດໃຫ້ຈັດກອງປະຊຸມ ຢູ່ສະຖານທີ່ນອກເຂດແດງ ແຕ່ຕ້ອງປະຕິບັດຕາມມາດຕະການ ຂອງຄະນະສະເພາະກິດ ວາງອອກຢ່າງເຂັ້ມງວດ ເປັນຕົ້ນ ແທກອຸນຫະພູມ, ການຮັກສາໄລຍະຫ່າງ ຢ່າງໜ້ອຍ 01 ແມັດ, ໃສ່ຜ້າອັດປາກ-ດັງ, ລ້າງມືດ້ວຍນໍ້າສະອາດ, ໃສ່ສະບູ ຫຼື ເຈວລ້າງມື, ໄດ້ຮັບວັກຊີນຄົບໂດສ ໂດຍບໍ່ກວດຫາເຊື້ອພະຍາດ ໂຄວິດ-19. ກໍລະນີ ການຈັດປະຊຸມຢູ່ຕ່າງແຂວງ ແມ່ນຕ້ອງຂໍອະນຸຍາດຄະນະສະເພາະກິດແຂວງດັ່ງກ່າວ ລ່ວງໜ້າ.\n6 ສືບຕໍ່ອະນຸຍາດໃຫ້ນຳໃຊ້ເຮືອຫາປາ ເພື່ອຫາປາຕາມລຳນໍ້າເຂດຊາຍແດນລະຫວ່າງປະເທດ ໃນໄລຍະເວລາ ແຕ່ 06:00 ໂມງ ຫາ 18:00 ໂມງ ໂດຍໃຫ້ອົງການປົກຄອງທ້ອງຖິ່ນ ສົມທົບກັບ ກໍາລັງ ປກຊ-ປກສ ຢູ່ແຕ່ລະພື້ນທີ່ ອອກລະບຽບການຄຸ້ມຄອງ, ກຳນົດຈຳນວນເຮືອຫາປາ ກ່ອນອອກເຄື່ອນໄຫວ ແຕ່ລະມື້ ໂດຍໃຫ້ມີການບັນທຶກການປ່ອຍອອກ ແລະ ບັນທຶກການເຂົ້າມາຈອດ, ພ້ອມນັ້ນ ກໍ່ໃຫ້ຕິດຕາມ ກວດກາ ການຈັດຕັ້ງປະຕິບັດ ຢ່າງໃກ້ຊິດ ແລະ ເຂັ້ມງວດ.\n7 ສືບຕໍ່ອະນຸຍາດໃຫ້ເດີນທາງເຂົ້າ-ອອກ ຢູ່ພາຍໃນທ້ອງຖິ່ນ ທີ່ບໍ່ມີການລະບາດໃນຊຸມຊົນ ໄດ້ປົກກະຕິ;\n8 ສືບຕໍ່ອະນຸຍາດໃຫ້ດຳເນີນການຂົນສົ່ງໂດຍສານທາງບົກ, ທາງນໍ້າ ແລະ ທາງອາກາດ ລະຫວ່າງ ແຂວງຕໍ່ແຂວງທີ່ບໍ່ມີການລະບາດໃນຊຸມຊົນ ໂດຍບໍ່ໃຫ້ມີການຈຳ ກັດບໍລິເວນ; ສຳລັບຄົນຕ່າງປະເທດທີ່ເດີນທາງເຂົ້າ ສປປ ລາວ ມີຈຸດປະສົງເດີນທາງໄປແຂວງອື່ນ ຕ້ອງແຈ້ງໜັງສືເດີນທາງ, ໃບຢັ້ງຢືນການຈຳກັດບໍລິເວນ ຄົບ 14 ວັນ ແລະ ໜັງສືອະນຸຍາດຈາກຄະນະສະເພາະກິດຂັ້ນສູນກາງ ໃຫ້ເຈົ້າໜ້າທີ່ກ່ຽວຂ້ອງ ໂດຍບໍ່ໃຫ້ມີການຈຳກັດບໍລິເວນ ຢູ່ແຂວງປາຍທາງ. ຍົກເວັ້ນຄົນຕ່າງປະເທດທີ່ເຮັດວຽກ ຫຼື ໄດ້ດຳລົງຊີວິດ ຢູ່ ສປປ ລາວ ມາໄລຍະໜຶ່ງແລ້ວ ແມ່ນໃຫ້ປະຕິບັດຄືກັນກັບພົນລະເມືອງລາວ. ສຳລັບຜູ້ໂດຍສານ ແລະ ຜູ້ຂັບຂີ່ລົດ ເຂົ້າ-ອອກ ແຂວງທີ່ມີການລະບາດໃນຊຸມຊົນ ຕ້ອງແມ່ນຜູ້ທີ່ໄດ້ຮັບວັກຊີນຄົບໂດສ ຍົກເວັ້ນເດັກອາຍຸຕໍ່າກວ່າ 18 ປີ ໂດຍບໍ່ຕ້ອງຂໍອະນຸຍາດແຂວງຕົ້ນທາງ ແລະ ປາຍທາງ, ບໍ່ໃຫ້ມີການຈຳກັດບໍລິເວນ, ບໍ່ກວດຫາເຊື້ອພະຍາດ ໂຄວິດ-19 ແລະ ຕ້ອງປະຕິບັດຕາມມາດຕະການທີ່ຄະນະສະເພາະກິດ ວາງອອກຢ່າງເຂັ້ມງວດ.\nສະເພາະບາງແຂວງ ທີ່ພວມມີການລະບາດໃນຊຸມຊົນ ທັງມີແຮງງານລາວກັບຄືນປະເທດ ໃຫ້ອົງການປົກຄອງແຂວງ ອອກມາດຕະການເຂັ້ມງວດ ຕໍ່ການເດີນທາງໄປ-ມາ ພາຍໃນແຂວງ ແລະ ການເຂົ້າ-ອອກ ລະຫວ່າງພາຍໃນແຂວງຕົນ ກັບ ແຂວງອື່ນ ໂດຍສອດຄ່ອງກັບມາດຕະການທີ່ລັດຖະບານວາງອອກ.\n9 ສືບຕໍ່ອະນຸຍາດໃຫ້ຜູ້ຂັບລົດ ແລະ ພະນັກງານຂົນສົ່ງສິນຄ້າ ສາມາດສົ່ງສິນຄ້າເຂົ້າ-ອອກ ລະຫວ່າງ ແຂວງ ຫາ ແຂວງ ແລະ ນະຄອນຫຼວງວຽງຈັນ ຫາ ແຂວງປາຍທາງໄດ້ ໂດຍບໍ່ຈຳເປັນຕ້ອງຄ່ຽນຖ່າຍສິນຄ້າໃນໄລຍະເດີນທາງຢູ່, ບໍ່ຕ້ອງກວດຫາເຊື້ອພະຍາດ ໂຄວິດ-19 ແລະ ບໍ່ຈຳກັດບໍລິເວນ ຢູ່ແຂວງປາຍທາງ, ແຕ່ຕ້ອງປະຕິບັດມາດຕະການປ້ອງກັນການຕິດເຊື້ອ ແລະ ແຜ່ເຊື້ອທີ່ຄະນະສະເພາະກິດ ວາງອອກ ຢ່າງເຂັ້ມງວດ.\nໃຫ້ສືບຕໍ່ດຳເນີນການຂົນສົ່ງສິນຄ້າລະຫວ່າງປະເທດ ໂດຍປະຕິບັດຕາມມາດຕະການທີ່ລະບຸໄວ້ໃນແຈ້ງການຂອງກະຊວງ ໂຍທາທິການ ແລະ ຂົນສົ່ງ ສະບັບເລກທີ 242/ຍທຂ ລົງວັນທີ 23 ເມສາ 2021 ຢ່າງເຂັ້ມງວດ ແລະ ເປັນເອກະພາບ, ພ້ອມດຽວກັນນັ້ນສຳລັບຄົນຂັບລົດສິນຄ້າລະຫວ່າງປະເທດ ທີ່ຈໍາເປັນຕ້ອງຂັບລົດເຂົ້າມາດິນແດນ ສປປ ລາວ ຕ້ອງໄດ້ຮັບວັກຊີນຄົບໂດສ.\n10 ສືບຕໍ່ອະນຸຍາດໃຫ້ເປີດການຮຽນ-ການສອນ ສຳລັບການສຶກສາກ່ອນໄວຮຽນ, ສາມັນສຶກສາ, ອາຊີວະສຶກສາ, ວິທະຍາໄລ ແລະ ການສຶກສາຊັ້ນສູງ ຢູ່ສະຖານການສຶກສາທີ່ໄດ້ຮັບອະນຸຍາດຈາກຄະນະສະເພາະກິດຂັ້ນແຂວງ, ນະຄອນຫຼວງ ແຕ່ຕ້ອງຈັດຫ້ອງຮຽນແບບຮັກສາໄລຍະຫ່າງ ແລະ ປະຕິບັດບັນດາມາດຕະການປ້ອງກັນ ແລະ ຄວບຄຸມ ການແຜ່ລະບາດຂອງພະຍາດ ໂຄວິດ-19 ຢ່າງເຂັ້ມງວດ.\n11 ສືບຕໍ່ອະນຸຍາດໃຫ້ເປີດບໍລິການສູນກິລາໃນຮົ່ມ ແລະ ກາງແຈ້ງ ຢູ່ແຂວງທີ່ບໍ່ມີການລະບາດໃນຊຸມຊົນ ຍົກເວັ້ນປະເພດກິລາ ທີ່ມີຮ່າງກາຍສຳພັດ. ແຕ່ຕ້ອງແມ່ນສູນກິລາ ທີ່ໄດ້ຮັບອະນຸຍາດຖືກຕ້ອງ ຕາມກົດໝາຍ ແລະ ລະບຽບການກ່ຽວຂ້ອງ, ທັງບໍ່ໃຫ້ບໍລິການເຄື່ອງດື່ມທີ່ມີທາດເຫຼົ້າ ແລະ ໃຫ້ປະຕິບັດຕາມມາດຕະການປ້ອງກັນ ແລະ ຄວບຄຸມການແຜ່ເຊື້ອ ທີ່ຄະນະສະເພາະກິດວາງອອກ ຢ່າງເຂັ້ມງວດ.\n12 ສືບຕໍ່ອະນຸຍາດໃຫ້ເປີດຮ້ານນວດ ຢູ່ແຂວງ, ນະຄອນຫຼວງວຽງຈັນ ທີ່ບໍ່ມີການລະບາດໃນຊຸມຊົນ ໂດຍຜູ້ໃຫ້ບໍລິການ ແລະ ຜູ້ຮັບບໍລິການ ຕ້ອງໄດ້ຮັບວັກຊີນຢ່າງຄົບຖ້ວນ, ທັງໃຫ້ປະຕິບັດມາດຕະການປ້ອງກັນການຕິດເຊື້ອ ແລະ ແຜ່ເຊື້ອ ຢ່າງເຂັ້ມງວດ ແລະ ໃຫ້ເປິດບໍລິການບໍ່ເກີນເວລາ 20:00 ໂມງ ຢ່າງເດັດຂາດ.


China Lady Classic Sheepskin Moccasins ກັບໂຮງງານ Lace ແລະຜູ້ສະ ໜອງ ສິນຄ້າ | ໂຍຣິ\nLady Classic Sheepskin Moccasins ກັບ Lace\nແບບ moccasins ແບບເກົ່າແກ່ທີ່ສຸດ. ມັນເປັນທີ່ນິຍົມນັບຕັ້ງແຕ່ມັນເປັນ "bron", ແລະໄດ້ຮັບຄວາມນິຍົມຫລາຍທົດສະວັດ. ບໍ່ເຄີຍອອກຈາກທ່າອ່ຽງ.\nThe cuff & lining & insole ແມ່ນຜະລິດໂດຍ A Level Australian Sheepskin.\nຮູບສາກທີ່ ເໝາະ ສົມ： ກາງແຈ້ງ\nໃນລະດູ ໜາວ ທີ່ເຢັນ, ຖ້າທ່ານຕ້ອງການເກີບຄູ່ທີ່ດີທີ່ສາມາດເຮັດໃຫ້ທ່ານອຸ່ນ, ສະນັ້ນເມື່ອ bow Elegant ຕອບສະ ໜອງ ກັບຂົນແກະທີ່ສະດວກສະບາຍ, ສາມາດຕອບສະ ໜອງ ໄດ້ທຸກໆຂໍ້ ກຳ ນົດຂອງທ່ານ. ເຖິງແມ່ນວ່າສະພາບແວດລ້ອມຈະເຢັນ, ມັນກໍ່ຍັງສາມາດຮູ້ສຶກສະບາຍແລະອົບອຸ່ນ.\nຄູ່ທີ່ດີຂອງ moccasins ລະດູຫນາວແມ່ນເຮັດດ້ວຍວັດສະດຸທີ່ດີທີ່ສຸດ, ແນ່ນອນ. ທ່ານສາມາດ ໝັ້ນ ໃຈໄດ້ວ່າເກີບທັງ ໝົດ ແມ່ນຜະລິດມາຈາກອັນດັບຕົ້ນໆຂອງປະເທດອົດສະຕາລີ. ເກີບ Sheepskin ແມ່ນອ່ອນແລະລຽບ, ດັ່ງນັ້ນທ່ານຈະບໍ່ຮູ້ສຶກບໍ່ສະບາຍໃຈເມື່ອທ່ານໃສ່ມັນ.\nໃນເວລາທີ່ຕີນຢູ່ໃນເກີບຢ່າງເຕັມສ່ວນ, ຂົນແກະທີ່ຫນາສາມາດເຕັມໄປທຸກໆພື້ນທີ່ລະຫວ່າງຕີນແລະສາມາດປົກປິດໄດ້ຢ່າງສົມບູນ. ນຳ ຄວາມສະດວກສະບາຍໃຫ້ທ່ານໃນການຍ່າງໃນເມກ. ສິ່ງທີ່ ສຳ ຄັນ, ມັນບໍ່ ຈຳ ເປັນຕ້ອງກັງວົນຫຍັງເລີຍກ່ຽວກັບຄວາມຊຸ່ມຊື່ນຈາກການເຫື່ອອອກ, ເພາະວ່າລົມຫາຍໃຈຂອງຂົນແກະຈະເຮັດໃຫ້ເກີບຢູ່ໃນອຸນຫະພູມຄົງທີ່ແລະແຫ້ງຕະຫຼອດເວລາ.\nuppers ແມ່ນເຮັດດ້ວຍການຟ້ອງງົວ. ມັນມີຄວາມລະອຽດອ່ອນແລະນຸ່ມ, ບໍ່ວ່າຄວາມຮູ້ສຶກຫຼືສີຈະດີກ່ວາຜ້າແພ ທຳ ມະດາ, ແລະງ່າຍຕໍ່ການຈັດການ.\nເກີບຢາງທີ່ທົນທານຕໍ່ຄຸນນະພາບສູງ, ມີສາຍທີ່ບໍ່ລື່ນ, ມີຄວາມແນ່ນອນດ້ານທີ່ແຂງແຮງ, ເຖິງແມ່ນວ່າໃນຫິມະກໍ່ຍັງສາມາດເຮັດໃຫ້ທ່ານມີຄວາມ ໝັ້ນ ຄົງໃນຄວາມປອດໄພ.\nເກີບ ສຳ ລັບອອກແບບໂດຍລວມແມ່ນງ່າຍດາຍແລະມີໃຈກວ້າງ, ປະຈຸບັນຄົນອັບເດດ: ເດີນທາງລະດູ ໜາວ ນັບມື້ນັບຫຼາຍຂຶ້ນ. ສິ່ງທີ່ຄວນເຮັດໃນລະດູ ໜາວ ນີ້! ທ່ານສົມຄວນທີ່ດີທີ່ສຸດ!\nທີ່ຜ່ານມາ: ເກີບຜູ້ຍິງໃສ່ເກີບ sheepskin ທີ່ມີຄວາມຍືດຫຍຸ່ນ\nຕໍ່ໄປ: ຜູ້ຊາຍ Sheepskin Moccasins\nເກີບ ສຳ ລັບຜູ້ຍິງ Sheepskin Moccasins\nຝູງແກະ Sheepskin Moccasinss\nແມ່ຍິງ Sheepskin Moccasins\nຜູ້ຊາຍແບບຄລາສສິກໃກ້ຊິດກັບຜ້າຝ້າຍ Sheepskin Slipper


ເຈົ້າຄອງນະຄອນຫຼວງວຽງຈັນເຄື່ອນໄຫວຢ້ຽມຢາມກອງພັນ 415 | All in LAOS\nກັກຕົວ2ອ້າຍນ້ອງຮ່ວມກັນ ລັ ກ ລົດຈັກ\nຄຳມ່ວນ ຈູ ດ ທ ຳາ ລ າ ຍ ຢ າ ເ ສ ບ ຕິ ດ ຈໍານວນຫຼາຍ\nວັນທີ 22 ມັງກອນ 2021 ນີ້, ທ່ານ ສິນລະວົງ ຄຸດໄພທູນ ກຳມະການກົມການເມືອງສູນ ກາງພັກ, ເຈົ້າຄອງນະຄອນຫຼວງ ວຽງຈັນ ພ້ອມດ້ວຍຄະນະໄດ້ ລົງເຄື່ອນໄຫວຢ້ຽມ ຢາມກອງພັນ 415ຂຶ້ນກັບກອງບັນຊາການ ທະຫານນະຄອນຫຼວງວຽງຈັນ, ໂດຍໃຫ້ກຽດຕ້ອນຮັບຂອງ ສະຫາຍ ພົນຈັດຕະວາ ສີພອນ ຈັນສົມວົງ ຫົວໜ້າການເມືອງ ກອງບັນຊາການທະຫານນະ ຄອນຫຼວງວຽງຈັນ ພ້ອມດ້ວຍ ຄະນະ, ຕະຫຼອດຮອດພະນັກ ງານ-ນັກຮົບ ພາຍໃນກອງພັນ 415 ເຂົ້າຮ່ວມ.\nສະຫາຍ ພັນໂທ ວົງຄຳຈັນ ສິງສຸວັນ ຫົວໜ້າການເມືອງກອງພັນ 415 ທະຫານນະຄອນຫຼວງວຽງຈັນ ກໍໄດ້ລາຍງານກ່ຽວກັບການເຄື່ອນໄຫວຈັດຕັ້ງປະຕິບັດໜ້າທີ່ວຽກງານຂອງກົມກອງ ຕົນຕໍ່ຄະນະຜູ້ແທນເປັນຕົ້ນແມ່ນຜ່ານມາກົມກອງແມ່ນໄດ້ຖືເອົາວຽກງານການລົງກໍ່ສ້າງຮາກຖານແບບມູນເຊື້ອເປັນກົກໂດຍ ປະສານສົມທົບແໜ້ນກັບອຳນາດການປົກຄອງທ້ອງຖິ່ນ ແລະ ກົມກອງອ້ອມຂ້າງເພື່ອສະກັດກັ້ນປະກົດການຫຍໍ້ທໍ້ຕ່າງໆທີ່ຈະເກີດຂຶ້ນໃຫ້ທັນເວລາ, ໄດ້ຈັດຕັ້ງລະບົບປະຈຳການກຽມພ້ອມສູ້ຮົບເປັນຕົ້ນແມ່ນຈັດຕັ້ງປະຈຳການບັນຊາ, ສິດປະຈຳການ, ກຳລັງປະຈຳການ ແລະ ພາຫະນະປະຈຳການຕະຫຼອດ 24 ຊົ່ວໂມງ ຢ່າງເປັນປົກກະຕິ, ຖືເອົາການສຶກສາອົບຮົມການເມືອງ-ນຳພາແນວຄິດເປັນບັນຫາສຳຄັນແນໃສ່ເຮັດ ໃຫ້ພະນັກງານ-ນັກຮົບ ພາຍໃນ ກົມກອງໄດ້ຮັບຮູ້, ເຊື່ອມຊຶມຕໍ່ ແນວທາງນະໂຍບາຍຂອງພັກ-ລັດຢ່າງໜັກແໜ້ນ, ຍົກສູງວຽກ ງານການອົບຮົມ-ຫັດແອບສິລະ ປະຍຸດ-ຍຸດທະວິທີຮັບປະກັນຄຸນ ນະພາບທາງດ້ານການກຽມພ້ອມສູ້ຮົບ ແລະ ສູ້ຮົບມີໄຊ ເພື່ອຕອບ ສະໜອງໃຫ້ໄດ້ຕາມຄວາມຮຽກ ຮ້ອງຕ້ອງການຂອງໜ້າທີ່ການ ເມືອງໃນໄລຍະໃໝ່ເປັນປົກກະຕິ, ເອົາໃຈໃສ່ຈັດຕັ້ງປະຕິບັດລະ ບຽບແບບແຜນຂອງກອງທັບ ຢ່າງເຂັ້ມງວດ ໂດຍສະເພາະ ແມ່ນການຈັດຕັ້ງ7ລະບອບ 18 ວຽກຂອງກອງທັບໃນມື້ໜຶ່ງ, ສ່ວນວຽກງານການແກ້ໄຂຊີວິດ ການເປັນຢູ່ແມ່ນໄດ້ຖືເອົາການ ປູກ-ການລ້ຽງເປັນຕົ້ນຕໍ ເພື່ອ ແນໃສ່ຮັບປະກັນໃຫ້ພະນັກງານ- ນັກຮົບ ຂອງຕົນໄດ້ກິນອີ່ມນຸ່ງອຸ່ນ ເປັນຢ່າງດີ.\nຈາກນັ້ນຄະນະຜູ້ ແທນໄດ້ຮັບຊົມການສະແດງ ມວຍເຫຼົ່າຮົບຕີພິເສດຢ່າງເປັນ ຂະບວນຟົດຟື້ນ. ໂອກາດດັ່ງກ່າວ, ທ່ານ ສິນລະ ວົງ ຄຸດໄພທູນ ໄດ້ສະແດງຄວາມ ຢ້ຽມຢາມຖາມຂ່າວມາຍັງພະນັກ ງານ-ນັກຮົບ ໃນທົ່ວກອງພັນ 415 ໃນໂອກາດວັນສ້າງຕັ້ງກອງ ທັບປະຊາຊົນລາວ ຄົບຮອບ 72 ປີ ແລະ ໄດ້ຍ້ອງຍໍຊົມເຊີຍຕໍ່ຜົນ ງານທີ່ກົມກອງຍາດມາໄດ້ໃນ ໄລຍະຜ່ານມາຢ່າງສຸດໃຈ, ພ້ອມ ກັນນັ້ນ ກໍຍັງໄດ້ນຳເອົາເຄື່ອງຮັບ ໃຊ້ສວນຄົວ ປະເພດຈົກ 20 ອັນ, ຊວ້ານ 20 ອັນ, ບົວຫົດນໍ້າ 20 ອັນ, ແນວຜັກກາດ 20 ກິໂລ, ແນວຜັກບົ້ງ 20 ກິໂລ, ພ້ອມດ້ວຍ ກະຕ່າຂອງຂວັນ ແລະ ເງິນສົດ ຈຳນວນ 20 ລ້ານກີບ, ມອບ ໃຫ້ກອງພັນ 415 ເພື່ອໜູນໃຊ້ ເຂົ້າໃນກົມກອງໃຫ້ເກີດດອກ ອອກຜົນຂຶ້ນເປັນກ້າວໆ.\nໂດຍ: ແສງດາລາ ໄຊຍະລາດ\nPrevious articleບຸນເດືອນ3ເພັງ ບຸນເຂົ້າຈີ່ ບຸນເດືອນທີ່ສາມຂອງຮີດ 12 ຂອງລາວ\nNext articleເຈົ້າແຂວງສະຫວັນນະເຂດ ລົງກວດກາຄວາມພ້ອມການຕອບໂຕ້ການແຜ່ລະບາດຂອງໂຄວິດ ທີ່ຂົວມິດຕະພາບ II\nປກສ ເມືອງຄໍາເກີດເຂົ້າກັກຕົວຂະບວນການ ຄ ້ າ ຂ າ ຍ ຢ າ ເ ສ ບ ຕ ິ ດ\nການກໍ່ສ້າງຂົວນໍ້າພະນາຍ3ມີຄວາມຄືບໜ້າໃກ້ຈະສໍາເລັດ ແລະ ເປີດນໍາໃຊ້ໃນອີກບໍ່ດົນນີ້


ເຂື່ອນປາກແບງ ລາວ-ໄທ ກັງວົນ — ຂ່າວລາວ ວິທຍຸເອເຊັຍເສຣີ ພາສາລາວ\nເຂື່ອນປາກແບງ ລາວ-ໄທ ກັງວົນ\nສາຍນໍ້າຂອງ ໃນເຂດ ເມືອງປາກແບງ ແຂວງອຸດົມໄຊ\nCourtesy of Citizen Journalist\nປະຊາຊົນ ຕາມແຄມຂອງ ລາວ-ໄທ ມີຄວາມກັງວົນ ຕໍ່ ຜົລກະທົບ ຈາກ ໂຄງການ ເຂື່ອນ ປາກແບງ ຊື່ງເປັນເຂື່ອນ ສ້າງໃສ່ ແມ່ນ້ຳຂອງ ແຫ່ງທີ3ໃນລາວ ທີ່ເມືອງ ປາກແບງ ແຂວງ ອຸດົມໄຊ, ຫ່າງຈາກ ຊາຍແດນໄທ ປະມານ 14 ກິໂລແມັດ.\nໃນວັນທີ 29 ມິຖຸນາ ປະຊາຊົນ ແຄມຂອງ ທີ່ແຂວງຊຽງຮາຍ ຂອງໄທ ໄດ້ເຂົ້າພົບພໍ້ ກັບ ຄນະ ກຳມະການ ສິດທິ ມະນຸດ ໄທ ເພື່ອຂໍໃຫ້ ກວດສອບ ຂໍ້ເທັດຈິງ ເຣື້ອງ ຜົລກະທົບ ຕໍ່ ປະຊາຊົນໄທ ຜູ້ທີ່ອາສັຍ ຢູ່ຕາມແຄມຂອງ ຈາກ ໂຄງການ ເຂື່ອນປາກແບງ ໃນລາວ ຊື່ງ ຣັຖບານລາວ ໄດ້ເຊັນສັນຍາ ການຊື້ຂາຍ ໄຟຟ້າ ໃນປີ 2010 ກັບ ບໍຣິສັດ ຕ້າຖັງ ຂອງຈີນ.\nທ່ານ ທອງສຸກ ອິນທະວົງ ພໍ່ບ້ານ ບ້ານຫ້ວຍລີກ ແຂວງຊຽງຮາຍ ຂອງໄທ ກ່າວວ່າ ຊາວບ້ານ ຫວ້ຍລີກ ມີຄວາມ ກົງວົນວ່າ ໂຄງການ ເຂື່ອນ ປາກແບງ ອາຈເຮັດໃຫ້ ນ້ຳຖ້ວມ ບ້ານເຮືອນ ແລະ ທີ່ດິນ ຂອງ ປະຊາຊົນ ແລະ ອາຈກະທົບ ຕໍ່ການປະມົງ ແລະ ຣາຍໄດ້ ຂອງ ປະຊາຊົນ ນຳອີກ. ກ່ຽວກັບ ເຣື້ອງນີ້ ເອເຊັຽເສຣີ ກໍໄດ້ສອບ ຖາມໄປຍັງ ປະຊາຊົນລາວ ທ່ານນຶ່ງ ຜູ້ທີ່ຢູ່ ຕາມແຄມຂອງ ທີ່ ແຂວງ ໄຊຍະບູຣີ. ທ່ານ ເວົ້າວ່າ ຕົນເອງ ກໍມີຄວາມກັງວົນ ກ່ຽວກັບ ຜົລກະທົບ ຈາກ ເຂື່ອນ ດັ່ງກ່າວ ເຊັ່ນກັນ ແຕ່ຫວັງວ່າ ທາງໂຄງການ ຈະປັບປຸງ ແກ້ໄຂ:\n"ເອີ ກໍກະທົບຢູ່ ມັນ ກໍກະທົບຢູ່ ແຕ່ວ່າແນວໃດ ກໍໃຫ້ທາງພຸ້ນ ແຫລະ ທາງບໍຮິສັດ ເພິ່ນເປັນຜູ້ ເບິ່ງກວດກາ ແກ້ໄຂ ຫັ້ນແຫຼະ".\nສ່ວນຊາວບ້ານ ທີ່ ເມືອງປາກແບງ ເອງ ກໍມີ ຄວາມກັງວົນ ເຊັ່ນກັນ ໂດຍສະເພາະ ເຣື້ອງ ອັນຕຣາຍ ຂອງເສົາ ໄຟຟ້າ ແຮງສູງ ແລະໄດ້ສເນີ ຂໍ້ຮຽກຮ້ອງ ຕ້ອງການ ຂອງປະຊາຊົນ ໄປໃຫ້ ເຈົ້າຂອງ ໂຄງການ ແລ້ວ:\n"ຄືຊີ່ບໍ່ມີຫຍັງ ກະທົບ ມີແຕ່ສາຍ ຫັ້ນແລ້ວ ເສົາໄຟຟ້າ ແຮງສູງ ໄດ້ສເນີ ເປັນກອງທຶນ ຫມູນວຽນເນາະ ເປັນກອງທຶນ ພັທນາບ້ານ ຫັ້ນນະ ທາງໂຄງການ ເພິ່ນກໍຍັງ ບໍ່ທັນໄດ້ ຄຳຕອບເທື່ອ ປີນີ້ ເພິ່ນຍັງ ບໍ່ທັນໄດ້ ມາລົງເທື່ອ ປີ 2016 ນີ້".\nທ່ານກ່າວ ຕື່ມວ່າ ທາງການ ເຂື່ອນ ຍັງບໍ່ໄດ້ມາ ໂອ້ລົມກັບ ປະຊາຊົນ ພໍປານໃດ, ທ່ານ ຕ້ອງການ ຢາກໃຫ້ ມີການປຶກສາ ລືກັບ ປະຊາຊົນ ຫຼາຍກວ່ານີ້ ເນື່ອງຈາກ ໄດ້ມາພົບກັບ ປະຊາຊົນ ສອງຄັ້ງ ໃນປີຜ່ານມາ ແຕ່ໃນປີນີ້ ຍັງບໍ່ມາ.\nໂຄງການ ເຂື່ອນປາກແບງ ໄດ້ສຶກສາ ຜົລກະທົບ ຕໍ່ສິ່ງແວດລ້ອມ ໃນ ສອງສາມ ປີຜ່ານມາ ແຕ່ບໍ່ມີ ຣາຍງານ ຈາກທາງການ ກ່ຽວກັບ ຜົລກະທົບ ຂ້າມແດນ ການສ້າງເຂື່ອນ ໃສ່ແມ່ນ້ຳຂອງ ສອງເຂື່ອນ ຢູ່ລາວຄື ເຂື່ອນ ໄຊຍະບູຣີ ແລະເຂື່ອນ ດອນສະໂຮງ ນັ້ນ, ມີການ ບໍ່ເຫັນພ້ອມ ຈາກ ປະຊາຊົນ ທ້ອງຖິ່ນ ຍ້ອນການ ສຶກສາ ຜົລກະທົບ ຕໍ່ ສິ່ງແວດລ້ອມ ບໍ່ໂປ່ງໄສ ແລະ ຍໍ່ຮອບຄອບ ຕາມການລົງ ຄວາມເຫັນ ຂອງສາກົນ.


14:00 | 25/01/2021\nຕາມການລາຍການຈາປະຕິບັດສັນຍາ RCEP ທີ່ຕິດພັນກັບການປັບປຸງລັກສະນະເປັນເຈົ້າຕົນເອງຂອງ ພື້ນຖານເສດຖະກິດຢ່າງມີປະສິດທິຜົນ ໂດຍສະຖາບັນຄົ້ນຄວ້າບໍລິຫານເສດຖະກິດສູນກາງ (CIEM) ຫາກໍ່ປະກາດ ຫວ່າງແລ້ວນີ້ໄດ້ຢັ້ງຢືນວ່າ “RCEPມີຜົນກະທົບສ້າງການຄ້າ, ບໍ່ແມ່ນວ່າ ຫັນທິດການຄ້າ. ພ້ອມກັບການເພີ່ມທະວີການຄ້າຜ່ານຄົນກາງ, ວິສາຫະກິດຫວຽດນາມ ອາດຈະເຂົ້າຮ່ວມລະບົບມູນຄ່າ ແລະ ຜະລິດໃນພາກພື້ນຢ່າງເລິກເຊິ່ງກ້ວາງຂວາງກ່ວາ”.\nສັນຍາ RCEP ແມ່ນ FTA ທີ 15 ເຊິ່ງ ຫວຽດນາມ ເຂົ້າຮ່ວມ, ເມື່ອໄດ້ຮັບການໃຫ້ສັດຕະຍາບັນຈະເປີດຕະຫຼາດທີ່ມີຜູ້ບໍລິໂພກ 2,2 ຕື້ຄົນ ແລະ ກາຍເປັນພາກພື້ນການຄ້າເສລີໃຫຍ່ທີ່ສຸດໃນໂລກ, ນຳມາເຊິ່ງກາລະໂອກາດຫຼາຍຢ່າງໃຫ້ແກ່ການຄ້າ, ການລົງທຶນ, ປະກອບສ່ວນຍົກສູງຄວາມແກ້ງແຍ້ງຂອງສິນຄ້າຫວຽດນາມ ແລະ ພື້ນຖານເສດຖະກິດ ຫວຽດນາມ.\nຕີລາຄາສັງລວມ, ທ່ານນາງ ປ.ອ ເຈິ່ນທິຮົ່ງມິງ, ຫົວໜ້າ ສະຖາບັນຄົ້ນຄ້ວາ ບໍລິຫານເສດຖະກິດ ສູນກາງ ໄດ້ເນັ້ນໜັກວ່າ ບັນດາຄຳສັບຄື ຕັດຂາວ, ຢຸດສະຫງັກ ລະບົບສະໜອງໄດ້ເຕື້ອງເຖິງຫຼາຍເທື່ອໃນປີ 2020 ແລ້ວ, ອາດເວົ້າໄດ້ວ່າ ນັ້ນແມ່ນຈຸດເວລາທີ່ມີຄວາມວິຕົກກັງວົນ ແລະ ໜັ້ກໜ່ວງທີ່ສຸດສຳລັບປະຊາຄົມວິສາຫະກິດຫວຽດນາມ. ແຕ່ສິ້ນສຸດປີ 2020, ການສົ່ງອອກຍັງປະກອບສ່ວນສຳຄັນທີ່ສຸດເພື່ອຊຸກຍູ້ການເຕີບໂຕເສດຖະກິດ.\nທ່ານນາງມິງຕີລາຄາວ່າ, ຫວຽດນາມ ກໍ່ໄດ້ຮັບຜົນປະໂຫຍດຈາການເພີ່ມທະວີຄຸນນະພາບສິນຄ້ານຳເຂົ້າໃຫ້ການບໍລິໂພກ. ພ້ອມກັບການເພີ່ມທະວີການຄ້າຜ່ານຄົນກາງ, ວິສາຫະກິດ ຫວຽດນາມມີໂອກາດເຂົ້າຮ່ວມ ລະບົບມູນຄ່າ ແລະ ຜະລິດໃນພາກພື້ນຢ່າງເລິກເຊິ່ງກ່ວາ.\nRCEP ມີຜົນກະທົບສ້າງການຄ້າ, ບໍ່ແມ່ນວ່າ ຫັນທິດການຄ້າ. ພ້ອມກັບການເພີ່ມທະວີການຄ້າຜ່ານຄົນກາງ, ວິສາຫະກິດຫວຽດນາມ ອາດຈະເຂົ້າຮ່ວມລະບົບມູນຄ່າ ແລະ ຜະລິດໃນພາກພື້ນຢ່າງເລິກເຊິ່ງກ້ວາງຂວາງກ່ວາ”, ບົດລາຍງານປະຕິບັດສັນຍາ RCEP ທີ່ຕິດພັນກັບການປັບປຸງລັກສະນະເປັນເຈົ້າຕົນເອງຂອງ ພື້ນຖານເສດຖະກິດຢ່າງມີປະສິດທິຜົນ ໂດຍສະຖາບັນ ຄົ້ນຄ້ວາການບໍລິຫານເສດຖະກິດປະກາດໃນອາທິດກ່ອນໄດ້ຢັ້ງຢືນສິ່ງນັ້ນ.\nກວມເອົາ 30% GDP ໃນທົ່ວໂລກ, RCEP ໄດ້ຄາດຫວັງວ່າ ຈະເປີດກ້ວາງຕະຫຼາດໃຫ້ແກ່ສິນຄ້າສົ່ງອອກຂອງ ຫວຽດນາມ ດ້ວຍຄວາມສະດວກຈາການຄ້າ ແລະ ຊຸກຍູ້ການປະຕິບັດລະບົບສະໜອງດ້ວຍການລົງທຶນອະສາຫະກຳໜູນຊ່ວຍ.\nທ່ານນາງ ຫງວຽນທິທູຈາງ ຜູ້ອຳນວຍການສູນ WTO ແລະ ເຊື່ອມໂຍງ (ຂຶ້ນກັບ VCCI) ຖືວ່າ ຫວຽດນາມ ພວມປະຕິບັດ FTA 14 ສະບັບໃນນັ້ນມີ2ສະບັບລ້ນໃໝ່, ມາດຕະຖານສູງ ນັ້ນແມ່ນ EVFTA ແລະ CPTPP, ດັ່ງນັ້ນເມື່ອ RCEP ເຂົ້າຮ່ວມການປະຕິບັດ, ເຖິງວ່າມາດຕະຖານຕຳກ່ວາ ແຕ່ຍັງເພີ່ມທະວີຜົນກະທົບຢ່າງຕັ້ງໜ້າຕໍ່ເສດຖະກິດຫວຽດນາມ.\nພ້ອມກັບບັນດາຄຳໝັ້ນສັນຍາເປີດປະຕູຕະຫຼາດສິນຄ້າ, ການບໍລິການ ແລະ ການລົງທຶນ, RCEP ຈະຊ່ວຍຫັນບັນດາລະບຽບການພາສີອາກອນເປັນງ່າຍດາຍ ແລະ ສ້າງຂໍ້ກຳນົດຕົ້ນກຳເນີດ, ສ້າງຄວາມສະດວກດ້ານການຄ້າ, ສ້າງການເຊື່ອມຕໍ່ລວມໃນການຜະລິດຂອງອາຊຽນ.\nເພາະສະນັ້ນ, ວິສາຫະກິດ ຫວຽດນາມ ຈະເຂົ້າຮ່ວມລະບົບມູນຄ່າ ແລະ ຜະລິດໃນພາກພື້ນ, ພ້ອມທັງ ໄດ້ຮັບຜົນປະໂຫຍດຈາກການຫຼຸດຜ່ອນຄ່າໃຊ້ຈາຍແລກປ່ຽນການຄ້າ ແລະ ສະພາບແວດລ້ອມແຫ່ງການດຳເນີນທຸລະກິດດ້ວຍຄວາມກົມກຽວລະຫວ່ງບັນດາຂໍ້ກຳນົດທີ່ມີຢູ່ແລ້ວໃນປັດຈຸບັນ ໃນນັ້ນມີ FTA ສະບັບຕ່າງໆຂອງ ອາຊຽນ.\nTags: RCEP ຫວຽດນາມ ເສດຖະກິດ ການຄ້າ


ເມືອງ ທຸລະຄົມ ແຂວງ ວຽງຈັນ ເປີດຊຸດຝືກອົບຮົມກົດໝາຍໄລຍະສັ້ນ 45 ວັນ ຊຸດທີ III | Ministry of Justice\nເມືອງ ທຸລະຄົມ ແຂວງ ວຽງຈັນ ເປີດຊຸດຝືກອົບຮົມກົດໝາຍໄລຍະສັ້ນ 45 ວັນ ຊຸດທີ III\nSubmitted by xaiyphimphone on ວັນຈັນ, 06/06/2022 - 11:07\nໃນຕອນເຊົ້າຂອງວັນທີ2ມິຖຸນາ 2022 ຢູ່ທີ່ສະໂມສອນປົກຄອງເມືອງ ທຸລະຄົມ ແຂວງ ວຽງຈັນ ໄດ້ຈັດພິທີເປີດຊຸດຝຶກອົບຮົມກົດໝາຍໄລຍະສັ້ນ 45 ວັນຊຸດທີ III ຂຶ້ນ ໂດຍການເປັນປະທານຮ່ວມຂອງ ທ່ານ ນາງ ວົງເດືອນ ວັດຕະໂສ ກຳມະການພັກແຂວງ ເລຂາພັກເມືອງ ເຈົ້າເມືອງ ທຸລະຄົມ ແຂວງ ວຽງຈັນ ມີ ທ່ານ ພອນສິນ ທິລະກຸນ ຄະນະໜ່ວຍພັກ, ຮອງຫົວໜ້າພະແນກຍຸຕິທຳແຂວງ ວຽງຈັນ; ມີແຂກຖືກເຊີນ, ຄະນະຮັບຜິດຊອບ, ບັນດາຄູ-ອາຈານ, ນັກຝຶກອົບຮົມ, ຫົວໜ້າຫ້ອງການ ແລະ ພະນັກງານຫ້ອງການຍຸຕິທຳເມືອງ ເຂົ້າຮ່ວມທັງໝົດ 62 ທ່ານ, ຍິງ 22 ທ່ານ.\nໃນພິທີ ທ່ານ ໂນລາ ຈັນທະວົງ ຫົວໜ້າຫ້ອງການຍຸຕິທໍາເມືອງ ໂພນໂຮງ ໄດ້ຂຶ້ນຜ່ານບົດລາຍງານ ການກະກຽມພິທີເປີດຊຸດຝຶກອົບຮົມກົດໝາຍໄລຍະສັ້ນ 45 ວັນຊຸດທີ III ເຊິ່ງຈະເລີ່ມເປີດການຝຶກອົບຮົມຢ່າງເປັນທາງການໃນ ວັນທີ2ມິຖຸນາ 2022 ໂດຍມີນັກຝຶກອົບຮົມກົດໝາຍທັງໝົດ 35 ທ່ານ, ຍິງ 17 ທ່ານ, ມາຈາກ 24 ບ້ານ, ຄູ-ສອນ ມີທັງໝົດ 32 ທ່ານ ຍິງ 10 ທ່ານ, ມີ 34 ວິຊາຮຽນ, ມີ 22,5 ໜ່ວຍກິດ ເທົ່າກັບ 360 ຊົ່ວໂມງ, ໃຊ້ເວລາຮຽນ 45 ວັນ (ບໍ່ນັບວັນພັກທາງລັດທະການ). ຈຸດປະສົງຂອງການເປີດຊຸດຝຶກອົບຮົມກົດໝາຍໃນຄັ້ງນີ້ ເພື່ອຍົກສູງລະດັບຄວາມຮູ້ທາງດ້ານກົດໝາຍຢ່າງເປັນລະບົບໂດຍພື້ນຖານໃຫ້ແກ່ອົງການປົກຄອງບ້ານ, ນາຍບ້ານ, ປກສ-ປກຊ, ຄະນະໄກ່ເກ່ຍແກ້ໄຂຂໍ້ຂັດແຍ່ງຂັ້ນບ້ານ, ຊາວໜຸ່ມຂອງແຕ່ລະບ້ານ, ເພື່ອແນ່ໃສ່ໃຫ້ມີຄວາມຮູ້, ຄວາມສາມາດໃນການຄຸ້ມຄອງເສດຖະກິດ-ສັງຄົມ ດ້ວຍລະບຽບກົດໝາຍນັບມື້ນັບດີຂຶ້ນ, ຮູ້ແກ້ໄຂໄກ່ເກ່ຍຂໍ້ຂັດແຍ່ງຂັ້ນບ້ານ, ຕັດສິນບັນຫາຕ່າງໆ ຢູ່ພາຍໃນບ້ານຂອງຕົນໃຫ້ຖືກຕ້ອງຕາມລະບຽບກົດໝາຍ. ໃນພິທີ ທ່ານ ພອນສິນ ທິລະກຸນ ຄະນະໜ່ວຍພັກ, ຮອງຫົວໜ້າພະແນກຍຸຕິທຳແຂວງ ວຽງຈັນ ໄດ້ມີຄຳເຫັນຊີ້ນໍາຕໍ່ກັບຄະນະຮັບຜິດຊອບໃຫ້ມີການຕິດຕາມກວດກາຢ່າງເປັນປົກກະຕິ, ຄູ-ອາຈານ ແລະ ນັກຝຶກອົບຮົມ ຈົ່ງຍົກສູງຄວາມຮັບຜິດຊອບເພີ່ມທະວີຄວາມເອົາໃຈໃສ່ການປະຕິບັດຕາມຕາຕະລາງການຮຽນ-ການສອນໃຫ້ເຂັ້ມງວດ ຖືເອົາໂອກາດນີ້ນຳເອົາປະກົດການຫຍໍ້ທໍ້ທີ່ເກິດຂື້ນນຳບ້ານຂອງຕົນ ມາຖອດຖອນບົດຮຽນນໍາຄູ-ອາຈານ ເພື່ອນຳໄປຈັດປະຕິບັດໃຫ້ຖືກຕ້ອງຕາມກົດໝາຍ.\nໃນຕອນທ້າຍຂອງພິທີ ທ່ານ ນາງ ວົງເດືອນ ວັດຕະໂສ ກຳມະການພັກແຂວງ ເລຂາພັກເມືອງ ເຈົ້າເມືອງ ທຸລະຄົມ ກໍໄດ້ໃຫ້ກຽດໂອ້ລົມຕໍ່ນັກຝຶກອົບຮົມ ຊຶ່ງທ່ານໄດ້ສະແດງຄວາມຍ້ອງຍໍຊົມເຊີຍຕໍ່ກັບຄະນະຮັບຜິດຊອບ ໃນການເປີດຊຸດຝຶກອົບຮົມໃນຄັ້ງນີ້ ແລະ ຮຽກຮ້ອງມາຍັງອຳນາດການປົກຄອງທຸກຂັ້ນ ຕ້ອງໄດ້ເອົາໃຈໃສ່ຊີ້ນຳ-ນຳພາຢ່າງໃກ້ຊິດ, ຄູ-ອາຈານ ຕ້ອງໄດ້ສຸມທຸກສະຕິປັນຍາຖ່າຍທອດຄວາມຮູ້ຂອງຕົນໃຫ້ແກ່ນັກຮຽນ ແລະ ນັກຮຽນເອງກໍຕ້ອງເອົາໃຈໃສ່ປະຕິບັດກົດລະບຽບຂອງການຮຽນ-ການສອນ ເພື່ອເຮັດໃຫ້ບັ້ນຝຶກອົບຮົມກົດໝາຍໃນຄັ້ງນີ້ໄດ້ຮັບຜົນສໍາເລັດຕາມລະດັບຄາດໝາຍທີ່ວາງໄວ້.\nຖ່າຍພາບ-ຂຽນຂ່າວ: ນາງ ຫັດສະດີ ໄຊຍະພົມ


ຫນ້າທໍາອິດ » ຍິງເປົ້າ » Mario and Sonic Doll\nຂໍ້ມູນເກມ: Mario and Sonic Doll\nລາຍລະອຽດ: doll Sonic ໄດ້ຖືກຈັບໄດ້ແລະຖືກແຂວນຄໍໃນໄມ້. Márioແມ່ນກ່ຽວກັບວິທີການລາວເພື່ອຊ່ວຍປະຢັດ doll sonic ຈາກການເສຍຊີວິດໂດຍການຍິງຢູ່ເຊືອກກ່ອນລົມຫາຍໃຈ sonic ດໍາເນີນການອອກ. ມີຈຸດປະສົງໃນວິທີທາງເພື່ອປ້ອງກັນບໍ່ໃຫ້Márioຈາກຢ່າງຊັດເຈນຍິງຢູ່ໃນເຊືອກແມ່ນ. ຊ່ວຍເຫຼືອMárioຊອກຫາ\nຫຼິ້ນ: 75,166 Tag: ເກມ sonic, sonic, mario, ເກມ mario, ເກມ Super Mário\nໂດດ Super Mário star\nWiktionary ໄປຫາMário Star: Márioໂດດ Star: ເລືອກລັກສະນະຂອງ favorite ຂອງທ່ານແລະຊ່ວຍເຂົາເພື່ອດໍາເນີນການແລະເຕັ້ນໄປຫາເທົ່າທີ່ເປັນໄປໄດ້, ເກັບກໍາບ້ານແລະຮູບດາວແລະສາມາດບັນລຸຈຸດສໍາເລັດຮູບໄດ້ຢ່າງປອດໄພ.\nmario bike ຄວາມໄວ\nນີ້ແມ່ນສະບັບຂອງເກມ Super Mario ອື່ນ. ໃນເກມນີ້, ຜູ້ເຂົ້າເວັບMárioໃນໂລກໃຫມ່, ມີປະປາຄຸ້ນເຄີຍ. ພາລະກິດຂອງທ່ານແມ່ນເພື່ອຊ່ວຍໃຫ້Márioຂັບເຄື່ອນ moto ໂດຍຜ່ານການອຸປະສັກແລະການເກັບກໍາລາຍການຕາມວິທີທາງການ.\nmario invaders ໂລກ\nMárioໂລກແມ່ນກ່ຽວກັບການໄດ້ຮັບການທໍາລາຍໂດຍ invaders ເຄົ້ານັ້ນທ່ານຕ້ອງການຊ່ວຍເຫຼືອຂອງທ່ານໃນຄໍາສັ່ງເພື່ອເອົາຊະນະນີ້ treath imminent. ເຂົ້າຮ່ວມໃນການຮົບ epic ນີ້ບ່ອນທີ່ອັນຕະລາຍທີ່ຈະເຣັດໄດ້ລ່ວງຫນ້າກັບຂັ້ນຕອນທີ່ທ່ານເຮັດໃຫ້. ເບິ່ງຢ່າງໃກ້ຊິດສໍາລັບການ enemies ທີ່ເຊື່ອງໄວ້ຍັງມາ\nມີຄວາມສຸກມ່ວນຊື່ນເຕັມໄປແຂ່ງລົດເກມທີ່ມີ rivals ທີ່ມີຊື່ສຽງຂອງທີ່ໃຊ້ເວລາທັງຫມົດ. Mário, Donkey ກົງແລະ Bowser ໃນປັດຈຸບັນກ່ຽວກັບການທີ່ນັ່ງຂັບລົດຂອງລົດ fancy ຂອງເຂົາເຈົ້າທີ່ຈະແຂ່ງຂັນກັບອື່ນໆແຕ່ລະຄົນ. ຫຼິ້ນທັງຫມົດເຮັດໃຫ້ປະລາດ 10 ຂັ້ນແລະກາຍເປັນຜູ້ທີ່ແທ້ຈິງ.\nໄດ້ princess ແມ່ນ captured ໂດຍ Bowser ແລະກອງທັບຂອງຕົນ. ຄວາມຕ້ອງການMárioເພື່ອຊອກຫາວິທີທາງເພື່ອ rescue princess ຈາກມືທີ່ຊົ່ວຮ້າຍໄດ້. Mario ປະກອບອາວຸດມີປືນ Super ຂອງຕົນແລະຕ້ອງການທີ່ຈະໄປກ່ຽວກັບໄຟອັນຕລາຍເພື່ອ rescue princess ໄດ້. ຊ່ວຍເຫຼືອMárioຂ້າ monsters ທັງຫມົດແລະໄດ້ຮັບການ princ\nອ້າຍນ້ອງMárioແລະ Luigi ຢູ່ໃນຄວາມຕ້ອງການຂອງການຊ່ວຍເຫຼືອເພື່ອຕອບສະຫນອງກັບສິ່ງທ້າທາຍຂອງໄຟອັນຕລາຍໂລກນີ້ໃນສັດ. ຈົ່ງຈື່ໄວ້ວ່າມີລັກສະນະແຕ່ລະຄົນມີຄວາມເຂັ້ມແຂງເພື່ອເອົາຊະນະສິ່ງທ້າທາຍໄດ້.\nmario ຄູ່ຜົວເມຍ burnout\nMárioແລະ guys ໄດ້ຖືກໄປສໍາລັບການຂັບເຄື່ອນ Crazy ກ່ຽວກັບ bike ຝຸ່ນຂອງເຂົາເຈົ້າ, ມີ21 bike ເບິ່ງວິທີທີ່ທ່ານສາມາດຄວບຄຸມລົດຖີບແລະຖ້າຫາກວ່າທ່ານສາມາດ win ເຊື້ອຊາດ!\nmario rivals atv\nດໍາເນີນການກັບMárioເປັນຫຼາຍເທົ່າທີ່ທ່ານສາມາດເຮັດໄດ້ແລະ win ເຊື້ອຊາດນີ້ສອງລໍ້. ຈືຂໍ້ມູນການຈະເປັນການດີທີ່ມີລົດຖີບໃຫ້ Luigi ແລະ Yoshi ຂີ້ຝຸ່ນກິນອາຫານແລະກາເສັ້ນສໍາເລັດຮູບທໍາອິດ.\nເກມ Super Mário ghosthouse 2\nການ plumber famous ທີ່ສຸດໃນໂລກມີຊື່Márioໄດ້ຮັບ trapped ໃນເຮືອນ haunted ເປັນຂີ້ຮ້າຍ. ຊ່ວຍໃຫ້ເຂົາເພື່ອໃຫ້ໄດ້ຮັບ outta ມີຄວາມປອດໄພແລະດີ! ຢ່າລືມກ່ຽວກັບການເກັບກໍາບ້ານແລະ bonuses ເພີ່ມເຕີມກ່ຽວກັບວິທີການຂອງທ່ານ. ຈົ່ງຈື່ໄວ້ວ່າພຣະວິນແມ່ນເປັນອະມະຕະ, ສະນັ້ນຈະ\nMárioຕ້ອງການເພື່ອເຮັດໃຫ້ princess ມີຄວາມສຸກ. ພຣະອົງໄດ້ເນັ້ນເຂົ້າໄປໃນບາດແຜໄຟໄຫມ້ສະພາແກນ mysterious ເກັບລວບລວມສີ່ເພັດ. ກະລຸນາຊ່ວຍໃຫ້ເຂົາເພື່ອໃຫ້ບັນລຸເປົ້າຫມາຍຂອງຕົນແລະກັບຄືນຢ່າງປອດໄພ.\nໃຈຮ້າຍMário vs goombas\nໃຈຮ້າຍMário Vs goombas ເປັນເກມມ່ວນຍິງເປົ້າMárioເກມມີ 20 ລະດັບການ, ວຽກເຮັດງານທໍາຂອງທ່ານແມ່ນເພື່ອຊ່ວຍໃຫ້ໄດ້ໃຈຮ້າຍMárioຫນໍ່ໄມ້ສ່ວນຫຼາຍ goombas ເພື່ອສໍາເລັດຮູບແຕ່ລະຂັ້ນ.\nMárioແມ່ນຍິງຕົ້ນສະບັບ yo, ບໍ່ເຊື່ອວ່າມັນ? ວ່າພວກເຮົາເຮັດວຽກຮ່ວມກັນເພື່ອຊ່ວຍໃຫ້ການຝຶກອົບຮົມຂອງຕົນ.\nເກມ Super Mário bike crazy\nຄວາມເຈັບປວດທີ່ Super Márioສຸດສິ່ງທີ່ທ້າທາຍຄົນອື່ນບ່ອນທີ່ທ່ານຕ້ອງດໍາເນີນການຢ່າງຫຼວງຫຼາຍຖ້າຫາກວ່າທ່ານບໍ່ຕ້ອງການທີ່ຈະໄດ້ຮັບການໄຟໄຫມ້ໂດຍ flames ຂອງມັງກອນໄດ້, ເຮັດໃຫ້ແນ່ໃຈວ່າທ່ານໄດ້ຮັບຮູບດາວເປັນຈໍານວນຫຼາຍຕາມທີ່ທ່ານສາມາດເຮັດໄດ້ຕາມວິທີການ\nຊ່ວຍ Super Márioກັບ win ແລະລົດໄຖນາໃຫຍ່ຂອງເຂົາຕ້ອງການທີ່ຈະເອົາຊະນະ opponents ລາວແລະແນ່ນອນຮັກສາເປັນຜູ້ນໍາພາຈົນກ່ວາ checkered ທຸງ checkered ທີ່ສຸດໄດ້ຮັບ.\nSuper Mario ການໂຈມຕີເກມ. ວິທີການກ່ຽວກັບການນໍາໃຊ້ວ່ອງໄວແລະການປະສານງານທັງຫມົດຂອງຕົນເພື່ອເອົາຊະນະສິ່ງທີ່ທ້າທາຍຄຽງຄູ່ Super Mario ອື່ນ? ສູ້ຊົນ cannon ຂອງທ່ານໄປສູ່ການປູກເຫັດໃນການລະເບີດໃຫ້ເຂົາເຈົ້າແລະຫນໍ່ໄມ້ສ່ວນຫຼາຍໃນທາງອາກາດ\nເກມ Super Márioກັບຄືນໄປບ້ານເກີດເມືອງນອນ\nຫຼັງຈາກທີ່ໃຊ້ເວລາດົນນານ, Márioກັບຄືນມາ home.Please ຊ່ວຍໃຫ້ເຂົາເອົາຊະນະ monsters ແລະບັນລຸໄດ້ຄະແນນສູງສຸດ. ການນໍາໃຊ້ທີ່ລູກສອນເພື່ອຍ້າຍແລະ spacebar ກັບໄຟໄຫມ້. ໂຊກດີ.\nmario ຮົບ kart\nເລືອກການທົດລອງຂອງທ່ານໃນMário. Luigi, Princess Peach ແລະ Bowser ໃນການຕິດຕາມແລະພິສູດວ່າມັນກໍ່ເປັນສັດເດຍລະສານຂອງ kart ໄດ້. ແຕ່ແທນທີ່ຈະກ່ວາການດໍາເນີນແລະການ win opponent ຂອງທ່ານແມ່ນວ່າທ່ານຈະຕ້ອງໄດ້ລະເບີດອອກໃຫ້ເຂົາເຈົ້າສໍາເລັດໃນພາລະກິດຂອງເຂົາເຈົ້າແລະຍ້າຍອອກໄປໃນໄລຍະຕໍ່ໄປ\nSnowys Mário 2\nມັນແມ່ນ snowing ທີ່ໃຊ້ເວລາອີກເທື່ອຫນຶ່ງ. Márioແລະ Princess ແມ່ນມັກຫຼີ້ນຮ່ວມກັນໃນເວທີການ. ທັນທີທັນໃດ, monster ມາໄດ້ແລະລັອກເຖິງ princess ໃນ cage ໄດ້. ຊ່ວຍເຫຼືອMárioເຮັດໃຫ້ monster ທັງຫມົດທີ່ເຂົ້າໄປໃນ snowball ແລະ kickthem ໄປພາກສະຫນາມ.


ວັນພະຫັດ ທີ 22 ເມສາ ຄ.ສ. 2021 | 17:48:17\n(VOVWORLD) - ຕອນເຊົ້າວັນທີ 22 ເມສາ ຢູ່ ຮ່າໂນ້ຍ, ທ່ານປະທານປະເທດ ຫວຽດນາມ ຫງວຽນຊວັນຟຸກ ໄດ້ມອບນາມມະຍົດວິລະຊົນແຮງງານ ໃຫ້ແກ່ທ່ານ ຫວູຕວຽນຮວ່າງ ອະດີດສາດສະດາຈານ ຫວູຕວຽນຮວ່າງ ແລະ ສາດສະດາຈານ ຮວ່າງເຈືອງ, ມອບຫຼຽນໄຊແຮງງານເອກະລາດຊັ້ນ3ໃຫ້ແກ່ ນັກວິທະຍາສາດອື່ນ3ທ່ານ. ນີ້ລ້ວນແຕ່ແມ່ນບັນດານັກວິທະຍາສາດທີ່ມີການປະກອບສ່ວນຢ່າງຫຼວງຫຼາຍໃຫ້ແກ່ປະເທດຊາດໃນຫຼາຍຂົງເຂດ.\nທ່ານປະທານປະເທດ ຫວຽດນາມ ຫງວຽນຊວັນຟຸກ ພ້ອມດ້ວຍບັນດານັກວິທະຍາສາດ (ພາບ: VOV)\nຕາງໜ້າໃຫ້ການນຳພັກ, ລັດ, ທ່ານປະທານປະເທດ ຫວຽດນາມ ຫງວຽນຊວັນຟຸກ ຕີລາຄາສູງບັນດາການປະກອບສ່ວນຂອງບຸກຄົນດັ່ງກ່າວ ທີ່ມີຕໍ່ການພັດທະນາຂອງປະເທດຊາດ. ພ້ອມທັງປາດຖະໜາວ່າ ສະຫະພັນບັນດາສະມາຄົມວິທະຍາສາດ ແລະ ນັກເຕັກນິກ ຫວຽດນາມ ແມ່ນບ່ອນເຕົ້າໂຮມ, ແຜ່ກະຈາຍຂອງບັນດານັກວິທະຍາສາດ ຫວຽດນາມ, ທັງທາງດ້ານວິທະຍາສາດທຳມະຊາດ, ສັງຄົມ, ພ້ອມກັນສາມັກຄີ, ສືບຕໍ່ປະກອບສ່ວນໃຫ້ແກ່ຂະແໜງວິທະຍາສາດເຕັກໂນໂລຢີຂອງປະເທດຊາດ, ປະກອບສ່ວນເຂົ້າໃນເປົ້າໝາຍ ກາຍເປັນປະເທດພັດທະນາ, ມີລາຍຮັບສູງໃນປີ 2045.\n“ຂ້າພະເຈົ້າສະເໜີໃຫ້ ສະຫະພັນບັນດາສະມາຄົມວິທະຍາສາດ ແລະ ເຕັກນິກ ຫວຽດນາມ ຈົ່ງຜັນຂະຫຍາຍມະຕິກອງປະຊຸມໃຫຍ່ຜູ້ແທນທົ່ວປະເທດຄັ້ງທີ 13 ຂອງ ພັກກອມມູນິດ ຫວຽດນາມ ກ່ຽວກັບການພັດທະນາວິທະຍາສາດເຕັກໂນໂລຢີ, ຍົກສູງຄຸນນະພາບແຫຼ່ງຊັບພະຍາກອນມະນຸດ, ດຶງດູດ ແລະ ຍາດແຍ່ງຜູ້ມີຄວາມເກັ່ງກ້າສາມາດ, ຊຸກຍູ້ການປ່ຽນແປງໃໝ່ປະດິດຄິດສ້າງ, ໝູນໃຊ້ວິທະຍາສາດເຕັກໂນໂລຢີຢ່າງແຮງ ເພື່ອພັດທະນາປະເທດຊາດ”.\nVOV VOVworldຫຼຽນໄຊແຮງງານ ນາມມະຍົດວິລະຊົນແຮງງານ ນັກວິທະຍາສາດ


ຫຼາຍສິບພັນຄົນ ເດີນຂະບວນ ເພື່ອຮຽກຮ້ອງ ການດຳເນີນການ ກ່ຽວກັບ ສະພາບ ອາກາດ ໃນນະຄອນ ຊິດນີ\nປະຊາຊົນເຂົ້າຮ່ວມໃນການປະທ້ວງທີ່ສາລາເມືອງ ຂອງນະຄອນ ຊິດນີ. 11 ທັນວາ, 2019. REUTERS/Jonathan Barrett\nຜູ້ປະທ້ວງປະມານ 20,000 ຄົນໄດ້ເດີນຂະບວນຜ່ານຖະໜົນຕ່າງໆຂອງນະຄອນ ຊິດນີ ໃນວັນພຸດວານນີ້ ເພື່ອຮຽກຮ້ອງໃຫ້ລັດຖະບານດຳເນີນການຢ່າງຮີບດ່ວນ ກ່ຽວກັບ ສະພາບອາກາດປ່ຽນແປງ.\nການປະທ້ວງໄດ້ຈັດຂຶ້ນນຶ່ງວັນຫຼັງຈາກເມືອງແຫ່ງປະຫວັດສາດຂອງ ອອສເຕຣເລຍ ນັ້ນໄດ້ຖືກປົກຄຸມດ້ວຍຄວັນໜາ ທີ່ມາຈາກໄຟໄໝ້ປ່າຢ່າງຮ້າຍແຮງ ເຊິ່ງໄດ້ເຜົາໄໝ້ເປັນເວລາຫຼາຍອາທິດຢູ່ເຂດຊານເມືອງຂອງເຂົາເຈົ້າ, ທຳລາຍພື້ນທີ່ຫຼາຍກວ່າ2ລ້ານເຮັກຕາ ແລະ ບ້ານເຮືອນຫຼາຍກວ່າ 700 ຫຼັງ. ປະຊາຊົນ6ຄົນໄດ້ເສຍຊີວິດໃນໄພພິບັດນັ້ນ.\nຜູ້ອາໄສຢູ່ໃນທ້ອງຖິ່ນໄດ້ຖືກບັງຄັບໃຫ້ໃສ່ໜ້າກາກ ເພື່ອປ້ອງກັນເຂົາເຈົ້າຈາກຄວັນທີ່ເປັນພິດ, ໃນຂະນະທີ່ດັດສະນີຄຸນນະພາບອາກາດຂອງນະຄອນ ຊິດນີ ໄດ້ສູງຂຶ້ນເໜືອຂີດຈຳກັດທີ່ຖືກພິຈາລະນາວ່າອັນຕະລາຍ 11 ເທົ່າ. ຄວັນໄຟດັ່ງກ່າວໄດ້ເຮັດໃຫ້ບັນດາເຈົ້າໜ້າທີ່ ຮຽກຮ້ອງໃຫ້ຜູ້ອາໄສຢູ່ໃນທ້ອງຖິ່ນ ທີ່ມີບັນຫາ ກ່ຽວກັບ ຫົວໃຈ ແລະ ປອດ ຢູ່ແຕ່ໃນເຮືອນບໍ່ໃຫ້ອອກໄປນອກ ຫຼາຍເທົ່າທີ່ຈະເຮັດໄດ້.\nບັນດານັກດັບໄຟໄດ້ຟ້າວໄປແຕ່ຕຶກນຶ່ງຫາອີກຕຶກນຶ່ງ ເພື່ອມອດສຽງເຕືອນທີ່ຖືກກະຕຸ້ນໂດຍຄວັນໄຟນັ້ນ, ໃນຂະນະທີ່ເຮືອໂດຍສານບາງລຳໄດ້ຖືກຍົກເລີກການເຮັດວຽກ ໃນຂະນະໄລຍະທີ່ມອງເຫັນໃນທ່າເຮືອ ທີ່ມີຊື່ສຽງນັ້ນ ໄດ້ຖືກຫຼຸດລົງເປັນສູນ.\nໄຟປ່າປະມານ 100 ແຫ່ງແມ່ນກຳລັງເຜົາໄໝ້ໃນລັດທີ່ຕັ້ງຢູ່ພາກຕາເວັນອອກຂອງປະເທດຄືລັດ ນິວ ຊ້າວ ແວລສ໌, ວິກຕໍເຣຍ ແລະ ຄວີນສແລນ, ເຊິ່ງຖືກກະຕຸ້ນໂດຍອຸນຫະພູມທີ່ສູງ ແລະ ທີ່ດິນທີ່ແຫ້ງຍ້ອນໄພແຫ້ງແລ້ງ ແລະ ສະພາບອາກາດປ່ຽນແປງ.


ສື່ທົ່ວປະເທດ ຮຽນຮູ້ກ່ຽວກັບການປົກປ້ອງເດັກ ຄົນລາວຮຸ່ນໃໝ່ປ້ອງກັນ COVID-19 | Vientiane Mai\nສື່ມວນຊົນ Online ໃນຂອບເຂດທົ່ວປະເທດ ເຂົ້າຮ່ວມກອງປະຊຸມປະຈໍາປີ ວຽກງານສື່ມວນຊົນທົ່ວປະເທດ ກ່ຽວກັບການປົກປ້ອງເດັັກນ້ອຍຄົນລາວຮຸ່ນໃໝ່ປີ 2030 ແລະ ປ້ອງກັນ COVID-19 ແນໃສ່ເພື່ອປະກອບສ່ວນໃນການໂຄສະນາຂໍ້ມູນຂ່າວສານ ເຮັດໃຫ້ການຈັດຕັ້ງປະຕິບັດວຽກງານດັ່ງກ່າວໃຫ້ໄດ້ຮັບປະສິດທິຜົນ.\nຈຸດປະສົງຂອງກອງປະຊຸມຄັ້ງນີ້ ແມ່ນເພື່ອທົບທວນການມີສ່ວນຮ່ວມຂອງສື່ມວນຊົນລາວ ໃນການປະຕິບັດສິດທິເດັກໃນປີຜ່ານມາ ໂດຍສະເພາະແມ່ນການມີສ່ວນຮ່ວມຂອງສື່ ໃນການໂຄສະນາປ້ອງກັນການລະບາດຂອງພະຍາດ COVID-19 ພ້ອມນັ້ນ ເພື່ອເປັນການສ້າງແຜນການໂຄສະນາສິດທິເດັກໃນຕໍ່ໜ້າ ໂດຍສະເພາະແມ່ນການໂຄສະນາແຜນງານສ້າງຄົນຮຸ່ນໃໝ່ຂອງລາວປີ 2030 ຫຼື Lao Generation 2030 ແລະ ບັນລຸເປົ້າໝາຍເພື່ອການພັດທະນາແບບຍືນຍົງ ຕໍ່ການບັນລຸຄວາມໝາຍໝັ້ນຕໍ່ດ້ານການຈັດຕັ້ງປະຕິບັດສົນທິສັນຍາວ່າດ້ວຍສິດທິເດັກ ທີ່ໄດ້ໃຫ້ຄວາມໝາຍໝັ້ນໃນປີ 2019.\nພ້ອມນັ້ນ ຍັງຈະໄດ້ໃຫ້ຄວາມຮູ້ກ່ຽວກັບວຽກງານເດັກ ການປະກອບສ່ວນໃນການໂຄສະນາໃຫ້ແກ່ວຽກງານສ້າງແຜນໄວໜຸ່ມລາວປີ 2030 ວຽກງານປົກປ້ອງເດັກ ວຽກງານຕ້ານ ແລະ ແກ້ໄຂການລະບາດຂອງ COVID-19 ການກຽມຄວາມພ້ອມຂອງສື່ມວນຊົນເພື່ອຮັບມືກັບສະພາບອາດເກີດມີການລະບາດຮອບໃໝ່ຂອງ COVID-19 ແລະ ຍັງຈະໄດ້ປຶກສາຫາລືປັບປຸງຮູບແບບ ແລະ ເນື້ອໃນຂອງນັກຂ່າວເພຈ Media Laos ແລະ ຮຽນຮູ້ເຖິງສະພາບການຄຸ້ມຄອງສື່ມວນຊົນໃນປັດຈຸບັນ ແລະ ຕໍ່ໜ້າ.\nກອງປະຊຸມຄັ້ງນີ້ ຈັດຂຶ້ນໂດຍການຮ່ວມມືລະຫວ່າງກົມສື່ມວນຊົນ ກະຊວງຖະແຫຼງຂ່າວ ວັດທະນະທໍາ ແລະ ທ່ອງທ່ຽວ ຮ່ວມກັບ ອົງການອຸຍນີເຊັບ ພະແນກຖະແຫຼງຂ່າວ ວັດທະນະທໍາ-ທ່ອງທ່ຽວແຂວງອຸດົມໄຊ ຈັດກອງປະຊຸມປະຈໍາປີ ວຽກງານສື່ມວນຊົນທົ່ວປະເທດ ກ່ຽວກັບການປົກປ້ອງເດັັກນ້ອຍຄົນລາວຮຸ່ນໃໝ່ປີ 2030 ແລະ ປ້ອງກັນ COVID-19 ຂຶ້ນທີ່ແຂວງອຸດົມໄຊ ໃນລະຫວ່າງວັນທີ 29-31 ກໍລະກົດ 2020 ໂດຍການເປັນປະທານຮ່ວມຂອ ທ່ານ ສົມສະຫວາດ ພົງສາ ຮອງຫົວໜ້າກົມສື່ມວນຊົນ ທ່ານ ຕະບອງເພັດ ພຸດຕະວົງ ວ່າການຫົວໜ້າໂຄສະນາ-ສື່ສານມວນຊົນ ອົງການອຸຍນີເຊັບ ປະຈໍາລາວ ທ່ານ ມະຫາໄຊ ເກດບຸນພັນ ຮອງຫົວໜ້າພະແນກຖະແຫຼງຂ່າວ ວັດທະນະທໍາ-ທ່ອງທ່ຽວ ແຂວງອຸດົມໄຊ ເຊິ່ງມີນັກວິທະຍາກອນຈາກພາກສ່ວນກ່ຽວຂ້ອງ ແລະ ສື່ມວນຊົນລາວໃນຂອບເຂດທົ່ວປະເທດເຂົ້າຮ່ວມ.\n# ຂ່າວ & ພາບ: ສຸລິໂຍ


ເລບານອນ ໄວ້ອາໄລ ໃຫ້ພວກເຄາະຮ້າຍ ຈາກເຫດລະເບີດ ຢູ່ເບຣຸດ\nປະຊາຊົນພາກັນໂຮມຊຸມນຸມເພື່ອໄວ້ອາໄລໃຫ້ພວກເຄາະຮ້າຍຈາກເຫດລະເບີດໃນອາທິດແລ້ວ ໃກ້ທ່າກຳປັ່ນນະຄອນເບຣຸດ ເມື່ອວັນທີ 11 ສິງຫາ 2020.\nສຽງລະຄັງຈາກໂບດແຫ່ງຕ່າງໆດັງກ້ອງຂຶ້ນ ແລະວັດສາສະໜາອິສລາມກໍໄດ້ຮຽກຮ້ອງພວກທີ່ເຫຼື້ອມໄສໄປສວດມົນພາວະນາ ໃນວັນອັງຄານວານນີ້ ໃນຂະນະທີ່ນະຄອນຫຼວງເບຣຸດ ລະນຶກເຖິງວັນຄົບຮອບນຶ່ງອາທິດ ຂອງເຫດລະເບີດຮ້າຍແຮງທີ່ເຮັດໃຫ້ຫຼາຍໆພັນຄົນເສຍຊີວິດ ແລະໄດ້ຮັບບາດເຈັບ ພ້ອມທັງໄດ້ທຳລາຍເຂດໃຈກາງນະຄອນຫຼວງດັ່ງກ່າວນຳດ້ວຍ.\nມີການສະຫງົບສະຕິອາລົມ ໃນເວລາ 15 ໂມງ9ນາທີ ຕາມເວລາມາດຕະຖານສາກົນ ອັນເປັນເວລາທີ່ເກີດເຫດລະເບີດ ຊຶ່ງເປັນນຶ່ງໃນຫຼາຍໆພິທີ ທີີ່ມີແຜນຈັດຂຶ້ນ ເພື່ອລະນຶກເຖິງເຫດລະເບີດດັ່ງກ່າວ.\nການເດີນຂະບວນປະທ້ວງ ຍັງດຳເນີນຢູ່ຕໍ່ມາເປັນມື້ທີ3ລຽນຕິດ ຫຼັງຈາກລັດຖະບານໄດ້ລາອອກໃນວັນຈັນແລ້ວ. ພວກປະທ້ວງຫຼາຍຮ້ອຍຄົນໄດ້ໄປໂຮມຊຸມນຸມກັນອີກ ຢູ່ນອກສະພາແຫ່ງຊາດ ໂດຍພາກັນຮ້ອງຄຳຂວັນຕໍ່ຕ້ານພວກຜູ້ນຳພັກການເມືອງ ແລະແກວ່ງກ້ອນຫີນເຂົ້າໃສ່. ກຳລັງຮັກສາຄວາມສະຫງົບໄດ້ຍິງລະເບີດນ້ຳຕາ ເພື່ອເປັນການຕອບໂຕ້ຄືນ.\nການດຳເນີນຄວາມພະຍາຍາມຢູ່ຫຼັງສາກເລີ້ມຂຶ້ນໃນວັນອັງຄານວານນີ້ເພື່ອສ້າງຕັ້ງລັດຖະບານຊຸດໃໝ່. ປະຊາຊົນຈຳນວນຫຼວງຫຼາຍ ທວງໃຫ້ມີການສ້າງຕັ້ງຄະນະລັດຖະບານທີ່ເປັນອິດສະຫຼະ ທີ່ບໍ່ໄດ້ຮັບການສະໜັບສະໜຸນຈາກພັກການເມືອງໃດໆທີ່ມີການກ່າວຫາວ່າໄດ້ບໍລິຫານງານວຽກງານຂອງປະເທດຢ່າງຜິດພາດ. ຊາວເລບານອນຈຳນວນຫຼວງຫຼາຍຍັງຮຽກຮ້ອງໃຫ້ມີການສືບສວນທີ່ເປັນອິດສະຫຼະ ກ່ຽວກັບເຫດລະເບີດ ຍ້ອນເຂົາເຈົ້າບໍ່ເຊື່ອໝັ້ນໃນການສືບສວນຂອງພວກເຈົ້າໜ້າທີ່ທ້ອງຖິ່ນ.\nເຈົ້າໜ້າທີ່ເລບານອນໄດ້ປະຕິເສດຕໍ່ການຮຽກຮ້ອງທີ່ຢາກໃຫ້ນາໆຊາດເປັນຜູ້ສືບ ສວນ. ກ່ອນລາອອກນັ້ນ ລັດຖະບານໄດ້ສົ່ງເລື້ອງນີ້ໄປໃຫ້ສະພາຍຸຕິທຳສູງສຸດຊຶ່ງເປັນອົງການຕຸລາການສູງສຸດຂອງປະເທດ ໃນມື້ວັນຈັນແລ້ວ.\nນາຍົກລັດຖະມົນຕີເລບານອນໄດ້ປະກາດ ລາອອກໃນຄືນວັນຈັນຜ່ານມາ ຫຼັງຈາກທີ່ໄດ້ເກີດເຫດລະເບີດຮ້າຍແຮງໃນອາທິດແລ້ວ ທີ່ທ່າກຳປັ່ນ ນະຄອນ ຫຼວງເບຣຸດ ແລະການປະທ້ວງຂອງປະຊາຊົນທີ່ຕິດຕາມມາ.\nນາຍົກລັດຖະມົນຕີຮັສຊານ ດີອາບ ກ່າວຢູ່ໃນການຖະແຫຼງຂ່າວສົດທາງໂທລະພາບວ່າ “ພວກເຮົາຢາກເປີດປະຕູໃຫ້ມີການກູ້ໄພແຫ່ງຊາດ ຊຶ່ງເປັນການຊ່ວຍເຫຼືອທີ່ຊາວເລບານອນສາມາດເຂົ້າຮ່ວມ ເພື່ອບັນລຸຈຸດປະສົງ. ດັ່ງນັ້ນ ໃນມື້ນີ້ຂ້າພະເຈົ້າຂໍປະກາດລາອອກຂອງລັດຖະບານຊຸດນີ້. ຂໍໃຫ້ພະເຈົ້າປົກປ້ອງຄຸ້ມຄອງປະເທດເລບານອນດ້ວຍເຖີດ.”\nທ່ານດີອາບ ໄດ້ສ້າງຕັ້ງລັດຖະບານຂອງທ່ານໃນເດືອນມັງກອນປີນີ້ ຫຼັງຈາກໄດ້ເກີດວິກິດການທາງດ້ານການເມືອງທີ່ແກ່ຍາວມາເປັນເວລາດົນນານ.